
Li Rêveberiya Herêma Kurdisatnê ku bi şerê DAIŞ’ê, krîza aborî 
û hin meseleyên navxweyî re mijûl dibe, partiyên siyasî li serhil- 
bijartina serokatiya herêmê li hev kirin û çavlirê ye ku pirsgirêkên 
heyî ber bi çareserbûnê ve herin. Di navbera partiyên siyasî yên li 
parlemenê de pirsgirêk hat çareserkirin û li gor wê dema maweya 
Barzanî bo du salan tê dirêjkirin. 


Wek tê zanîn partiyên wek YNK, Gorran û Yekgirtû ku di bin 
angajmana îranê de ne heta demeke nêz nedixwestin ku Barzanî 
bo dewreke din bibe serokê RHK’ê. Piştî ku piştras bu da ku bêyî 
Barzanî çareseriya pirsgirêkên mezin ên heyî û yekgirtina siyasî 
ne pêkan e her sê partî li hev rûniştin û bi şertê ku hilbijartina 
serokatiyê li parlamenê pêk were lihevkirin. R Q2 - 03 


Rojava an qada şer? 

Wek tê zanîn pêkanînên ku DAIŞ li 
Iraq û Sûriyê reşandin gihîşt asteke 
wisa ku meriv dikare bêje serdemek 
guhert û serdemeke nû da destpêki- 
rin. Herwiha li Rojhilata navîn ew 
rastî ba saya DAIŞ’ê qewimî lê belê li 
Rojava û li sengerên RHK’ê derbeyên 
giran li DAIŞ’ê ketin û tenê li dewerên 
kurdan guherînên ku li Rojhilata Navîn 
qewimîn pêk nehatin. Şerkirin û raw- 
estîna kurdan a li hember DAIŞ’ê jî bi 
xwe re ew yek anî ku kurd li ser maseya 
dîplomasiya cîhanê li kursiyê sereke 

^ r04-5 


Şengal 

Birîna bê derman du salî ye j 

lrane çi dike ? 

Serokkomarê îranê Hesenê Rûhanî serdana 
Parêzgeha Kurdistanê kir û di çerçoveya 
mafên civakî de gelek qewl dan xelkê kurd. 
Dr. Kaan Dilek li ser rûdanên dawî yên 
li îranê rawestiya û qewlên Hesen 
Rûhanî yên li Parêzgeha Kurdistanê ji 
BasNûçeyê re eşkere kir û daxuyand 
ku îran dixwaze bide xuyakirin ku 
wê li hember kurdan proseya 
^ demokrasiyê daye destpêki- 

rin û ew mafê kurdan dide 
wan. „nQ 0 

L i Rêveberiya Herêma Kurdistanê 

(RHK) ev demek dirêj e ji ber ku YNK, 
Goran û Yekgirtû polîtîkayên rikber 
ên li ser berdewamiya postê serokatiya 
Mesûd Barzanî ku bi angajmana îranê 
dimeşandin pirsgirêkên siyasî hatibûn asta 
xeteriyê. RHKku ji aliyekî ve li dij DAIŞ’ê 
şer dike û ji aliyê din ve li dij qeyrana 
aborî têdikoşe, ji ber israra van polîtîkayên 
rikbber ên van partiyan di warê siyaseta 
navxweyî de pir asteng bûbû. Ev partiyên 
şayanî gotinê ji bo serokê herêmê ji alî 
parlamenê ve bê hilbijartin zextên siyasî 
dmeşandin. Ji ber ku PDK jî ji daxwaza ‘wê 
serokê herêmê ji alî gel ve bê hilbijartin’ 
nedihate xwarê qeyrana siyasî hin mezintir 
bûbû. Piştî ku ev partî têgihîştin ku bi vê 
rikberiyê wê piştgiriya xwe ya ji gel wunda 
bikin paşve gav avêtin û bi 2 salên din 
berdewamiya postê serokatiya herêmê ya 
Barzanî razî bûn. Ger ku pêvajo bi vî awayî 
berdewam bibe tê çaverêkirin ku ev aramiya 
siyasî wê astengiyên li pêş kêşeyên wek; 
Qeyrana aborî, serxwebûn û tekoşîna li dij 
DAIŞ’ê jî bi hêsanî çareser bike. 

Piştî nermbûna rikberiya tûnd a YNK 
û Goran, pisporên siyasî diyar dikin ku 
wê Mesûd Barzanî’yê ku hêzên mezin ên 
herêmê û yên dinyayê hêviya xwe pê ve girê 
dane dikaribe 2 salên din jî erka serokatiyê 
berdewam bike. 

îran’a ku ji rola Serokê RHK’ê Mesûd 
Barzanî’yê ku di şerê mezin ê li dij DAIŞ’ê 
de hêzeke mezin a manewî dide Pêşmerge 
haydar bûye, heftya çûyî Cîgirê Sekreterê 
Giştî yê Lijneya Ewlehiyê ya Neteweyîi 
Ahmed Amîr şande Hewlêrê da ku ji Bar- 
zanî re ragihîne ku îran piştevanê berde- 
wamiya serokatiya wî ye. Piştî vê helwesta 
îranê, YNK û Goran jî di derbarê mijarê de 
daxuyaniyên erênî dan û diyar kirin ku ew ê 
nebin asteng. Lê belê ev helwesta van par- 
tiyan ji bo aramiya siyasî baş xuya bike jî ji 
ber ku rastiya bandora hêzên derve ya li ser 
siyaseta herêma Kurdistanê tîne ber çavan 
cihê şermê ye. 

Barzanî’yê ku ji bo nekeve nav nîqaşên 
rikber ên li ser hilbijartina Serokê Herêmê 
bi hestiyarî tevdigere, bi helwestên xwe yên 
şexsî hewl dide ku di çarçoveya berjewendi- 
yên neteweyî de qeyrana aborî ya herêmê, 
xurtkirina çekdarî ya Pêşmerge, arastekirina 
rewşa diyalogê ya şerê di navbera dewleta 
Tirk û PKK’ê û lêgerîna yekîtiya neteweyî 
ya li Rojava jî çareser bike. Di vê çaçoveyê 
de, Serokê RHK’ê Mesûd Barzanî, ji bo 13 
şervanên YPG-YPJ’ê yên bakurî ku li Rojava 
di şerê li dij DAIŞ’ê de jiyana xwe ji dest 
dabûn û Tirkiyeyê cenazeyên wan li Deriyê 
Îbrahîm Xelîl dabû rawestandin jî kete de- 
wrê û Tirkiye destûr da ku cenaze di deriyê 
sînor de derbas bibin û li warên wan bêne 
binaxkirin. 

Her wiha Barzanî bi Lijneya HDP’ê ya di 
bin Serokatiya Parlamentê HDP’ê Osman 
Baydemîr ku ji bo lêkolînkirina êrîşa hewayî 
ya li dij gundê Zergelê ku bûbû sedema 
kuştina 8 hemwelatî, birîndarbûna bi de- 
han hemwelatî û ziyaneke mezin a aborî re 
hevdîtinekê pêk anî. Barzanî di hevdîtinê de 
ji lijneyê, di derbarê lêkolînên wan û rewşa 
şer a ku di navbera dewleta tirk û PKK’ê de 
ji nû ve rû daye de agahiyan stend. 


Ji nû ve agirbest? 

Piiştî ku Tirkiyeyê balefirgehên xwe 
yên Încîrlîk û yên Bakurê Kurdistanê ji 
bo li dij DAIŞ’ê bêne bikaranîn ji DYA û 
hevpeymanên wê re vekir û bi vê biryarê 
re li dij kamp û baregehên PKK’ê dest bi 
êrîşên hewayî kir, hêzên herêmê û dinyayê 
jî helwestiyan. Piştî ku wek raya giştî ya 
Amerîkayê Serokê DYA Barack Obama jî di 
derbarê vê helwesta Tirkiyeyê de nerazîbûna 
xwe anî ziman û got: “Li gel mîsogeriya 
mafê xweparastinê jî, divê Tirkiye enerjiya 
xwe ya ku li dij PKK’ê xerc dike, li dij DAIŞ’ê 
xerc bike.” û pêşniyaza RHK’ê ya; ‘Divê her 
dû alî pirsgirêkê bi diyalogê çareser bikin.’ 
her çiqas nîşaneyên agirbestê derxin holê 
jî, ji bo alî tiliyên xwe ji tetikan bikêşînin tu 
nîşane tune ne û ev yek Tirkiyeyê di qada 
navneteweyî de dixe tengasiyê. 

Alî nêzîkî hev dibin 

Di derbarê maweya postê serokatiya 
Serokê RHK’ê Mesûd Barzanî de agahiyên 
ne zelal belav dibin. Li Başûrê Kurdistanê, 
ji aliyekî ve angaştên ku YNK û Goran li ser 
2 salên din jî berdewamiya postê serokatiya 
Mesûd Barzanî, bi şerta ku hilbijartina serok 
ji alî parlamenê ve bê kirin, razî bûne belav 
dibinji aliyê din ve jî Berdevkê Polîtburoya 
YNK îmad Ahmed daxuyaniyeke berovajî 
da. Ahmed, di derbarê mijarê de daxuyand 
ku tu beyanateke YNK’ê ku berdewamiya 
postê serokatiya Barzanî pesend kirî ye tune 
ye û aşkere kir ku YNK, pergala parlamenî 
ku serokê herêmê ji alî parlamenê ve tê 
hilbijartin û rayeya wî ji alî parlamenê ve tê 
sînorkirin diparêze. 

Di derbarê mijjarê de Berdevkê Partiya 
Yekîtiya îslamî(Yekgirtû) Ebûbekir Karwan 
ji BasNûçe’yê re ragihand ku ji bo çareseriya 
vê kêşeyê beriya niha 3 civînên piralî hatine 
lidarxistin, ji van civînan tu encamek ne- 
hatiye bidestxistin, lê belê niha hewldaneke 
nû heye, ji bo çareseriya kêşeyê ji bilî PDK’ê 
partiyên din di nav xwe de hevdîtinan pêk 
anîne, piştî hevdîtinan partiyan namey- 
eke ku tê de pêşniyaza, ‘Bi şerta ku serokê 
herêmê ji alî parlamenê ve bê hilbijartin 
ew razî ne ku Birêz Mesûd Barzanî 2 salên 
din jî postê serokatiyê berdewam bike.’ ji 
PDK’ê re şandine, egerî heye ku ev pêşniyaz 
ji alî PDK’ê ve jî bê pesendkirin lê belê ji bo 
encamên vê diyalogê mîsoger bibe pêwîst e 
çend rojên din jî çavlirê bin. 

6 Ji ber mezintirîn partî ye erka PDK’ê 
mezin e’ 

Berdevkê Yekgirtû Ebûbekir Karwan 
destnîşan kir ku ji ber mezintirîn par- 
tiya Başûrê Kurdistanê ye erk û mesûli- 
yeta PDK’ê jî pir mezin e û ji ber vê yekê 
jî divê rê û rêbazên din ên çareseriyê bêne 
niqaşkirin. Karwan, anî ziman ku hêviyên 
partiyên din ji PDK’ê hene û angaşt ku PDK 
rola xwe bileyize ew ê dikaribin vê kêşeyê 
çareser bikin û çareseriya vê kêşeyê wê 
xebatên destûra nû jî hêsantir bike. Karwan 
di derbarê xebatên nivîsandina destûra nû 
de jî van agahiyan da: 

“Nêzîkî 70 xalên destûra nû hatine 
nivîsîn, lê belê lijneya destûrê hîna 
negihîştiye mijara şêweya hilbijartina 
serokê herêmê. Ji ber vê yekê jî nîqaşên li 
ser vê mijarê ne di nav Lijneya Amadekar 



Hewlêr 


a Destûra Nû, li parlamenê û di raya giştî 
de têne kirin. Çareseriya kêşeya şêweya 
hilbijartina serokê herêmê bi PDK’ê ve girê- 
dayî ye. Ger PDK vê pêşniyaza partiyên din 
erê bike wê kêşe çareser bibe û ev yek wê 
xebatên lijneya desturê jî hêsantir bike.” 

Ahmed Gerdî: Divê vîna neteweyî 
esas be 

Fermandarê Hêzên Pêşmerge yên Nav- 
endî Ahmed Gerdî jî ji BasNûçe’yê re ragi- 
hand ku Serokatiya RHK’ê û PDK dixwazin 
serokê herêmê ji alî gel ve bê hilbijartin, 
ev rêbaza herî demokratîk e, lê belê di raya 
giştî de tê belavkirin ku ev yek li dijî pergala 
parlamenî de ye û wiha dom kir: “Serok 
Barzanî û PDK bang kirin ku bila ev mijar 
di bin banê parlamenê de bê çareserkirin. 
Çawa vîna neteweyî ku dikaribû bi hevkari- 
ya hemû alî û pêkhateyên herêmê hikûmetê 
damezirîne, dikare vê kêşeyê jî çareser bike. 
Guherîna helwesta YNK, Goran û partiyên 
Îslamî di pratîkê de erênî xuya bikin jî, ji 
ber ku bi guherîna helwesta îranê ve grê- 
dayî ye, di warê vîna neteweyî de ne şayanî 
rûkeniyê ye. Em tev dizanin, piştî guherîna 
helwesta îranê ya di derbarê vê mijarê de, 
helwesta van partiyan jî guherî ye û ev her 
tiştî aşkere dike.” 

‘îran Barzanî’yekî lawaz dixwaze’ 

Li ser pirsa me ya ‘Çima piştî îran’a ku 
bandora wê ya li ser YNK’ê û Goran tê 
zanîn, piştgirî da 2 salên din berdewamiya 
serokatiya Barzanî, ev partî jî ji vê yekê razî 
bûn?’ Berdevkê Yekgirtû Ebûbekir Karwan 
got: “Ji destpêkê ve tu partiyên herêmê ne 
li dij berdewamiya postê serokatiya Birêz 
Mesûd Barzanî bûn. Kêşe ji helwesta PDK’ê 
ku li dijî pergala parlamanî ya tekûz ku ser- 
okê herêmê ji alî parlamenê ve bê hilbijartin 


der dibû. Ger ku PDK bi vê yekê razî bibûya 
wê ev kêşe rû nedabûya. îran û Tirkiye ji bo 
aramiya herêmê, dixwazin ku Barzanî du 
salên din jî erka xwe ya serokatiyê berde- 
wam bike. Lê belê îran, ji bo berjewendiyên 
xwe yên siyasî dixwaze Barzaniyek lawaz 
serokatiyê bike.” 

Li ser helwesta partiyên Îslamî ya di 
derbarê xala 6. a destûrê ya ku pêwendiya 
destûrê û şerîet û olê destnîşan dike jî Kar- 
wan diyar kir ku PDK, YNK û heta radeyekê 
Tevgera Goran ragihandine ku ev mijar 
dikare bê nirxandin û got: “Ev helwesta 
erênî ya van partiyan pêşî li mezinbûna 
vê meseleyê girt. Li ser vê mijarê û gellek 
mijarên din nîqaşên sûdwer têne kirin. Ger 
ku kêşeya şêweyê hilbijartina serokê herêmê 
jî bê çareserkirin, wê astengiyên li pêşiya 
nivîsandina destûra nû jî ji holê rabin.” 

Barzanî: Şengal berdewamiya qirki- 
rina kurdan a dîrokî ye 

Serokê RHK’ê Mesûd Barzanî di yekemîn 
salvegera qirkirina Şengalê de li Duhokê 
beşdarî merasîma bibîranî bû û di mer- 
asîmê de xîtabî gel û rayedarên rêveberiyê 
kir. Barzanî di axaftina xwe de sivîlên ku di 
êrîşan de hatine kuştin û Pêşmergeyên ku di 
parastina Şengalê de jiyana xwe ji dest dane 
bibîr anî. Barzanî qala xwe ya çûna Çiyayê 
Şengalê ya di kêliya berdewamiya şer de kir 
û wiha dom kir: “Rêyên Sunûne û Çiyayê 
Şengalê bi xwîna Pêşmergeyên qehreman 
hate vekirin. Wek em dizanin erdnîgariya 
Şengalê ji bo parastinê pir xeter e. Ji ber vê 
yekê li vê herêmê qetlîam çêbûne û di dîrokê 
de jî nimûneyên wiha gellek in. Lê belê niha 
ev erdnîgarî bi Herêma Kurdistanê ve hatiye 
grêdan û parastina wê baş tê kirin.” 

Barzanî di berdewamiya axaftina xwe 
de spasiya hêzên din ên Kurdistanî ku bi 

Pêşmerge re parastina Şengalê kirine û rê li 
ezdiyên ku di Çiyayê Şengalê de asê mane 
vekirine jî kir û bang li hemwelatiyên ezidî 
yên ku ji Şengalê reviyane kir: “Min ji Babê 
Şêx re jî got. Ji ber êş û azara vê karesatê 
ez derbeder bûm. Lê belê wê Ezdîxan tune 
nebe; Lewre tunebûna Ezdîxan tunebûna 
kurd e. Xweşk û birayên ezdî, ji xwe bawer 
bin. Ve axê wek welatê xwe bizanin û hêvî 
bikin ku em siberojeke bextewar biafirînin. 
Ev karesata ku li dij ezdiyan hatiye kirin, 
berdewamiya qirkirina kurdan a dîrokî ye. 
Qirkirina 12 hezar Feyli, 8 hezar Barzanî 
û 182 hezar qurbaniyên enfalê û îro jî ev 
qirkirina ku hatiye serê gelê me yê ezdî. Lê 
belê em di şerê meydanî de tola van qirkiri- 
nan distînin û ez soz didim we ku heta yek 
kujerek ezdiyan bimîne em ê ji tolhildanê 
venegerin.” 

Barzanî di dawiya axaftina xwe de da 
zanîn ku ji bo Şengal bibe parêzgeh ew ê 
bi Bexdayê re bikevin nav hewldanan û ji 
Hikûmeta Herêma Kurdistanê jî daxwaz kir 
ku li gel qeyrana aborî ya mezin jî mua- 
meleyeke taybet ji bo Şengaliyan bike û 
kêşeyên wan çareser bike. 

Alimên îslamê Pêşmerge pîroz kirin 

Berovajiyê Alimên îslamê yên ku li dij 
DAIŞ’a ku li gel cudahiyên baweriyê, di 
çarçoveya mezheba ku ew jî endamên wê ne 
de jî tu cûdahiyekî qebûl nake û fermanên 
Qur’an’a pîroz li gor feraseta xwe ya selefîst 
a tûndrew û dirinde bikar tîne dengê xwe 
bilind nakin, hin Alimên îslamê yên ku 
DAIŞ’ê û feraseta wê rûreş dikin û di şerê 
li dij wê de Pêşmerge pîroz dikin serdana 
Serokê RHK’ê Mesûd Barzanî kirin. Lijneya 
Alimên îslamê ya ku ji Sekreterê Giştî yê 
Yekîtiya Alimên îslamê yên Dinyayê Elî 
Qeredaxî, Serokê Lijneya Hereketa Îslamî 


ya Kurd Hisên Necmedîn Resûl, Serokê 
Zanîngeha Geşedana Mirovperwerî Dr. 
Merwan Ehmed Reşîd û hin endamên 
Hereketa Îslamî ya Kurd pêk dihat di 
serdanê de tekoşîna Pêşmerge pîroz nirx- 
andin û dane zanîn ku ew bi niyazên xwe 
piştgirî didine Pêşmerge. Hate ragihandin 
ku lijneyê, li gel Serokê RHK’ê Mesûd 
Barzanî di derbarê karesata ku DAIŞ bûye 
sedem û tekoşîna meyldariyên bîrdozî yên 
îslamiya tûndrew danûstendina ramanî 
kirine. Di vê serdana ku rîskên aramî, 
aborî û siyasî yên ku RHK’ê dijî jî hatine 
gotûbêjkirin de hate ragihandin ku li ser 
navê lijneyê, Sekreterê Giştî yê Yekîtiya Al- 
imên îslamê ya Dinyayê Elî Qeredaxî, ji ber 
pêşekiya tekoşîna li dij DAIŞ’ê dike Hêzên 
Pêşmerge pîroz kirî ye. 

Li Silêmaniye’yê li hember gendeliyê 
nerazibûn gur dibin 

Ji ber angaşten gendeliyê di salên borî 
de gelek endamên YNK’ê jê veqetiyabûn û 
Tevgera Goran ava kiribûn. Di gel vê yekê jî 
amaje bi wê yekê tê kirin ku gendelî berde- 
wam in. Lewre hefteya borî li gel Silêmaniyê 
li Helebce, Kifrî, Dokan, Xurmal, Germiyan 
û Derbendixanê jî gel derketin kolanan 
û nerazîbûn nîşan dan. Gelê derketin ser 
kolanan, xwepêşandan li dar xistin, xwes- 
tin ku rêvebirên ku tevlî gendeliyê dibin 
dest ji karê xwe berdin û rê li ber vî karî 
bigrin. Berpirsê PDK’ê yê Helebceyê Fazil 
Beşaretî ji BasNûçe’yê re axivî û da zanîn 
ku ew piştevaniya xwepêşandanan dike, 
lê belê divê xwepêşandan nebin sedema ji 
holê rabûna aramî û asayîşa herêmê. Her 
wiha Beşaretî, da zanîn ku mafê hemû 
hemwelatiyî heye ku li hember kêmasiyên 
rêvebiran xwepêşandanan bikin û hesab ji 
hikûmetê bipirsin. Beşaretî got: “Lê belê 


sedemê van xwepêşandanan ne hikûmet e, 
rêvebirên herêmî ne. 

Ji alî din ve amaje bi wê yekê jî hat kirin 
ku rêvebirên YNK’ê ji herêmê reviyane. Piştî 
belavbûna van angaştan Endamê Meclîsa 
YNK’ê Bextiyar Şawes angaşt ku agahiyên 
revyana rêvebirên YNK’ê derew in û ragi- 
hand ku kêşeyên nedayîna mûçe û birîna 
elektrîkê li bajarên din jî hene. Şawês li ser 
polîtîkayên YNK’ê jî rawestiya û daxuyand 
ku gel dikare li ser zemîna siyasî ya ku 
YNK’ê pêkan kirî ye xwepêşandanan saz 
bike û bertekan nîşan bide. 

Ciwanên netewî bûn şampiyonên 
Norway Cup 2015 

Di tûrnuwaya Futbolê ya Norway Cup 
2015’an de şampiyoniya Tîma Fûtbolê ya 
Neteweyî ya Ciwanên Kurdistanê kurdan 
rûgeş kir. Piştî ku li Başûrê Kurdistanê 
rêveberiya Federal hate ragihandin û 
RHK’ê derfetên mezin ên azadiyê bidest 
xist, grîngiyeke mezin da werzîşê û di vê 
baryê de dest bi pêkanîna binemayeke 
mezin a werzîşê kir. Piştî çend serkeftinên 
werzîşî yên navneteweyî stendina vê Kûpa 
zêrîn a Norwêcê nîşaneya wê yekê ye ku wê 
bidestxistina serkeftinan her bidome. Tîma 
Fûtbolê ya Neteweyî ya Ciwanên Kurdistanê 
beriya vê salê jî 4 caran beşdarî Norway 
Cup’ê bûbû û sala çûyî heta fînalê hatibû lê 
di fînalê de têk çûbû û bi duyemîniyê razî 
bûbû. Di fînalê de Tîma neteweyî bû reqîbê 
Tîma Norwêcî ya Hormindallê. Herdû tîmên 
ku di xulekên maweya normal û yên maw- 
eya dirêjedemiyêde hev têk nebirin dest 
bi penaltiyan kirin. Di dawiya penaltiyan 
de Tîma Kurdistan bi ser ket û bû xwediyê 
Kûpa Zêrîn. 

Fermandarên eniyan bang li siyasiyan 
kirin: Kêşeyan çareser bikin 

Di kêliya ku Rojnameya me li ber çapê 
bû agahiyeke grîng gihîşt ber destê me. 

42 Fermandarên Pêşmerge ku li Başûrê 
Kurdistanê di eniyên li dij DAIŞ’ê de şer 
dimeşînin, ji Serokatiya RHK’ê Hikûmet, 
Parlaman, Wezareta Pêşmerge û hemû partî 
û pêkhateyan re name şandine û daxwaz 
ji wan kirine ku kêşeyên ku bûne sedemê 
qeyrana siyasî helbiwestin û van kêşeyan 
çareser bikin. Di nameyê de xeteriyên wek; 
Şerê li dij DAIŞ’ê qeyrana aborî û siyasî 
ku niha RHK’ê bi wan re rûbirû maye 
hatine destnîşankirin û erka siyasiyan a 
çareserkirina kêşeyan hatiye bibîrxistin. 
Fermandarên Pêşmerge di nameyê de vê 
hişyariyê kirine: “Di vê rewşa awarte de 
mafê siyasiyan tune ye ku kêşeyan mezintir 
bikin, berovajî erka wan a sereke ew e ku ji 
bo çareseriya kêşeyan dest bi diyalogên sûd- 
wer bikin û herêmê ji qeyranan rizgar bikin. 
Di nameyê de her wiha rewşa heyî wek; 
‘Gelemşeya siyasî’ hatine binavkirin û wiha 
hatiye gotin: “Li ser binemaya hurmetdariya 
Pêşmergeyên ku ji bo axa xwe bi canfîdane 
têdikoşin, di xala çareserkirina kêşande 
avêtina gavên diyalogê wê ji bo Pêşmerge jî 
bibe sedema moraleke mezin. Bi şahidiya 
hemû dinyayê, ji salekî bêtir e ku li ser 
erdnîgariyeke ji hezar kîlometirî dirêjtir; Ji 
Xaneqîn ta Celewla, ji Şengalê ta Zûmarê, ji 
sînorê Rojava heta Kobanê, keç û lawên gelê 
Kurdistanê ji bo axa xwe ya pîroz biparêzin, 


qehremanî û fedakariyeke bêhempa dikin. 
Pêşmergeyên ku di mercên herî dijwar de 
jî bêyî gazineke piçûk, li dij terorîstan 1200 
şehîd dane û bi hezaran birîndar bûne, ji 
vê qeyrana siyasî ya ku di demeke wiha de 
rû daye û dikare ziyanên mezin bide gelê 
Kurdistanê siberoja herêmê peroşdar in. 
Gelê Kurdistanê û Pêşmerge wê bi her awayî 
piştgirî bide hewlên çareseriyê.” 

Hin Fermandarên Pêmerge ku vê nameyê 
îmze kirine ev in: Sekreterê Giştî yê PSDK’ê 
û Fermandarê Eniya Kerkûkêe Mihemed 
Hacî Mehmûd, Endamê Polîtburoya YNK’ê 
û Fermandarê Eniya Germiyanê Mehmûd 
Sengawî, Fermandarê Eniya Zûmarê Zaîm 
Elî, Wezîrê Pêşmerge yê Berê Şêx Cafer 
Şêx Mistefa, Cîgirê Wezîrê Pêşmerge 
Enwer Hecî Osman, Serfermandarê Hêzên 
Pêşmerge Cemal Emînkî, Fermandarê 
Hêzên Taybet ên Zêrevanî Ezîz Weysî, Fer- 
mandar Mihmed Xalid Boselî û Fermandarê 
Eniya Şengalê Qasim Şeşo. 

Baranî pêşwazî li kesûkarê 
qurbaniyên Zergelê kir 

Serokê Herêma Kurdistanê Mesûd 
Barzanî di hevdîtinekê ligel kesûkarê qur- 
baniyên gundê Zergelê de diyar kir ku şer 
malwêranî ye, ew li dijî şer in û nabe xelkê 
bê guneh bibin qurbaniyên şer û berberiyê. 
Serokê Herêma Kurdistanê Mesûd Barzanî 
îro li Selahadîn pêşwaziya kes'ukarê qurna- 
biyên gundê ergelê kir. Li gor daxuyaniya 
malpera fermî ya Serokatiya Herêmê, di 
hevdîtinê de Serokê Herêma Kurdistanê 
diyar kir ku qurbaniyên Zergelê ‘şehîdên’ 
hemû Kurdistanê ne, ‘şehîdên’ şerekî ne ku 
ew ne alîgirê wî şerî ne. Barzanî ragehand 
ku wan gelek hewl daye da ku careke din 
şer rû nede û got: "Jiber ku me dizanî şer 
û kuştin malwêranî ye. Em li dijî şer in û 
nabe xelkê guneh bibe qurbanê şer û ber- 
beriyê. Niha jî em hewl didin ku careke din 
şer raweste û vegerine aştiyê." Barzanî di 
berdewama axaftina xwe de hevxemiya xwe 
bo malbatên qurbaniyan derbirî û daxuyand 
ku ew pir baş êş û azarên wan têdigehe û 
wiha berdewam kir: "Hemû saman û servetê 
cîhanê nake dilopekê xwîna şehîdan ku bi 
neheqî xwîna wan hatiye rijandin. Lê belê 
dîsa jî her çi ji dest me tê, bo qerebûkirina 
ziyanên xelkê emê bikin. Her wiha me 
Hikûmeta Herêma Kurdistanê jî rasipartiye 
ku her çi ji dest wan bê bikin û birîndaran 
zû çareser bikin. M Kesûkarên qurbaniyanjî 
diyar kirin ku helwesta Barzanî barê xemên 
wan kêm dike û gotin ku wan gundên xwe 
piştî raperîna sala 91'ê avakiriye û xwestiye 
ku jiyanek wan ê asayî hebe û bi wê jiyana 
sade jî dilxweşbûne. Kesûkarên qurbaniyan 
gotin: M Lê mixabin di dirêjiya salên borî 
de me baca vî şerî daye û bi dehan qurbanî 
daye, herwiha jiyana me têkçûye û malên 
me dîsa wêran bûne. Beriya niha bi dehan 
car me daxwa ji PKK'ê kiriye ku baregahên 
xwe ji gundan dûr bixin da ku jiyana xelkê 
mednî nekeve metirsiyê. Lê belê guh nadin 
van daxwazên me lewma em nikarin ji 
jiyana xwe dilniya bin. M Kesûkarên qur- 
baniyan dubare kirin ku heger ev şer ji wan 
dûr nebe, ew naçarin ku bo parastina jiyan 
û malbatên xwe ji xakên bavûkalên xwe 
derbikevin. 

Rojava: 


Azadi an eydana şer? 


Mehmet Salih Batirhan 


W ek tê zanîn pêkanînên ku DAIŞ 
li Iraq û Sûriyê reşandin gihîşt 
asteke wisa ku meriv dikare bêje 
serdemek guhert û serdemeke nû da dest- 
pêkirin. Herwiha li Rojhilata navîn ew rastî 
ba saya DAIŞ’ê qewimî lê belê li Rojava û li 
sengerên RHK’ê derbeyên giran li DAIŞ’ê 
ketin û tenê li dewerên kurdan guherînên 
ku li Rojhilata Navîn qewimîn pêk nehatin. 
Şerkirin û rawestîna kurdan a li hember 
DAIŞ’ê jî bi xwe re ew yek anî ku kurd li 
ser maseya dîplomasiya cîhanê li kursiyê 
sereke rûnin. Di vê qonaxê de geşedana 
balkêş jî helbet beşdariya Tirkiye’yê ya li gel 
hevpeymaniyê ye. Bi guherîna polîtîkayên 
Tirkiye’yê yên li hember DAIŞ’ê û munase- 
betên wê yê li gel DAIŞ’ê çi di eniya şer de 
çi li yên rû bi rû zemîna polîtîkayên Rojhila- 
ta Navîn jî guhert. Piştî tiffaqa Amerîka û 
Tirkiyê û bikaranîna Balafirxaneya Leşkerî 
ya Încîrlîkê ji hêla bereya hevpeymaniyê 
û guherîna polîtîkaya Tirkiyê da zanîn ku 
ewê geşedanên nû rû bidin. Di vir de tiştê 
ku balê dikşîne û tê gengeşîkirin helwesta 
kurdan a li hember DAIŞ’ê bû. Kurdan 
parastina hemû herêmê girtin serxwe. Bi 
taybetî jî şanazî û pîroziya li hêzên kurd ên 
li Rojava dihat kirin roj bi roj kêm dibin û 
rola wan êdî ne li ber çava ye. Bi beşdariya 
Tirkiye’yê xetereya li ser Rojava jî, ‘herêma 
tampon’ an herêma ewle ya Tirkiye’yê ye. 
Gengeşî pirsên li ser wê yekê tên kirin ku 
gelo dê herêma Rojava di nav tampona 
Tirkiye’yê de cih bigre an na? 

Li gor zanyariyên di çapemeniyê de cih 
digrin ewê kurd beşdarî herêma tampon a 
Cerablusê nebin û Tirkiye ji hebûna kurdan 
neraziye. Li hêla din li gor tehlîlgerên siyasî 
Tirkiye amadekariya dagirkirina Rojava 
û Helebê dike û hewl dide ku vê yekê bi 
koalîsyonê bide qebûl kirin. Tehlîlekeyeke 
din jî ewe ku Tirkiye ji ber şerê li Bakurê 
Kurdistanê yê bi PKK’ê re naxwaze li 
Rojava bi PYD’ê re di heman sengerê de 
cih bigre. Ev jî pirsên weke, “Ewê êdî kî bi 
kê re şer bike?, Ew ê kî bi kê re di heman 
sengerê de be?” bi xwe re tîne. Weke ku tê 
zanîn niha bi dehan rêxistin li Rojava li gel 
hev şer dikin. Gelek komên bi ser Bur- 
kana Feradê ve demeke dirêje li gel YPG’ê 
şer dikin. Li hêla din hatibû zanîn ku hin 
komên bi ser vê rêxistinê ve teqîna Kobanê 
ya beriya bi demekê pêk anîbûn. Li hêla 
din bi beşdariya Tirkiye’yê ya koalîsyonê 
xetereya wê yekê heye ku Tirkiyê jî planên 
xwe bixe meriyetê. Li hêla din peywendiyên 



Esed û PYD’ê jî ji mêj ve ye dibin cihê şik û 
gumanan. Li gor rewşa heyî û polîtikaya ber 
bi çav diyar e ku ewê kurd nikaribin dest- 
keftiyên xwe biparêzin. Bi beşdariya Tirkiyê 
û avabûna herêma tampon eşkereye ku 
proseya têkbirina destkeftiyên kurdan a li 
Rojava li holê heye. Li gel xwebexşî û berx- 
wedaneke mezin tiffaq pêk neanîne PYD’ê 
ya li gel Hikûmeta Herêma Kurdistanê û 
partiyên siyasî yên Rojava bûye sedem ku 
Rojava bibe rêya çûn û hatina şer û her tim 
şer li Rojava li dar be. 

Her wiha dewleta Tirkiye ya ku hemû 
polîtîkaya xwe ya Sûriye li ser têkçûna Esed 
avakiribû bi vekirina Balafirxaneya Leşkerî 
ya Încîrlîkê ji koalîsyonê re dest bi guherîna 
planan kir û dest bi avakirina herêma 
tampon kir. Ev jî didin eşkere kirin ku 
rûdanên nû ew ê pêk werin. Ew xalên hanê 
û geşedanên ku bi taybetî jî bi bêhayiya 
kurdên Rojava destpêbûne dibin sedema 
fikarê da ku kurd wê karibin destkeftiyên 
xwe biparêzin an dê Rojava bibe sergoyekî 
şer! 

Tirkiye beriya li gel hevpeymaniya 
Emerîka serkêşiya wê dikir tiffaqê durist 
bike bi hezaran leşker û teqemenî şandin 
sînorê Rojavayê Kurdistanê. Piştî durist- 
bûna tifaqê jî Tirkiyê dest bi avakirina 
herêmeke tampon kir. Cihê herêma tampon 
a di navbera bajarên Efrîn û Kobanê de cih 
digre û daxuyaniya Serokkomarê Tirkiyê 
Recep Tayyip Erdogan a “Bedêla wê çi jî be 
emê destûrê nedin li başûrê me dewleteke 
kurd ava bibe.” Û rûdanên nû weke êrîşên 
li ser xelkê sivîl ên Bakurê Kurdistanê, 
bombardûmana gundiyên Herêma Kurdis- 
tanê her wiha êrîş û operasyonên ser PKK’ê 
didin zanîn ku Tirkiye li sê 
eniyan li hember kurdan 
di şer de ye. 

Li hêla din 
medyaya Tirkiye ya 
kuji pêşketina 


kurdan aciz bû û wê nerazîbûna xwe weke 
“PYD ji DAEŞ’ê xeternaktir e” ragihand, 
niha jî dide eşkere kirin ku Emarîka kurdan 
weke “hevpeyman” nabîne û kurd li Rojava 
dibin sedema koçberiya mirovan. Her 
çend medyaya Tirkiye behsa vê yekê jî 
bike Berdevkê Karê Derve yê Emerîka’yê 
Mark Toner li ser wan angaştan rawestiya 
û amaje bi wê yekê jî kir ku kurd di şerê li 
hember DAIŞ’ê de roleke sereke werdigrin. 
Her wiha Toner daxuyand ku beşdariya 
Tirkiye ya hevpeymaniyê nayê wê wateyê 
ku Emerîkayê bi kurdên Rojava re xayîntî 
kiriye û ewê Tirkiye êrîşî kurdên Rojava 
jî neke. Piştî daxuyaniya Toner hat zanîn 
ku antîpropaganda û reşkirina kurdan a di 
medya ya Tirkiye’yê de jî gelekî zêde bûye. 

Lî sînorê Rojava ‘herêma leşkerî ya 
demkî’ 

Di vê navberê de li sînorê Rojavayê 
Kurdistanê li bajarê Rihayê li navçeya 
Akçekale’yê 3 herêm weke ‘herêma leşkerî 
ya ewle’ hatin ragihandin. Walîtiya Rihayê 
sê herêmên navçeya Akçekale’yê ‘herêma 
leşkerî ya ewle’ ragihand. Di daxuyaniyê 
de wiha hat gotin: “Ji bo parastina can û 
malên xelkê nêzîkî sînor û ji bo têkbirina 
talûkeya li ber sînor hin herêm ji bo 15 
rojan weke herêmên taybet ê ewlekariyê 
hatin ragihandin.” Hat zanîn ku biryar li 
gor Zagona Qedexeya Herêmên Leşkerî 
û bi hejmara 2565’an û bi xala 32/A’yê 
hatiye derxistin. Di daxuyaniyê de nav û 
cih û dema ragihandina herêman jî wiha 
hatiye eşkerekirin.: M Li sînorê Sûriyê li 
Yagmuralan-Tathca, Öncul-Aricandere, 
Qereqola Esentepe 
û Qereqola 
Ziyaretêji 
6 Tebaxê 
heta 21’ê 


Tebaxê ‘herêma leşkerî ya demkî’ hatiye 
eşkerekirin..” 

“Tirkiye ne samîmî ye” 

Hevseroka Meclîsa Zagonsaz a Kobanê 
Fewziya Evdo, li ser polîtîkayên Tirkiye 
rawestiya û ji BasNûçe’yê re axivî. Evdo 
amaje bi wê yekê kir ku Tirkiye bi hinc- 
eta şerê li hember DAIŞ’ê hemû kurd û 
Kurdistan ji xwe re kiriye armanc û kurdan 
armancên Tirkiye’yê û Serokkomarê wê 
Recep Tayyip Erdogan vala derxistine. Di 
berdewamiya axaftina xwe de Evdo li ser 
‘herêmên ewlekariyê’ yên Tirkiyê rawestiya 
û daxuyand ku Tirkiyê hewld dide ku 
çavên wan bitirsîne û gefan li wan bixwe. 
Her wiha Evdo ragihand ku hevpeymanî û 
Emerîka ji polîtkayên rêvebirên Rojavayê 
Kurdistanê piştrastin û ewê di pitşgiriya 
hêzên kurd de berdewam bin. Evdo, di 
berdewamiya axaftina xwe de bal kişand 
ser leşkerên Tirkiye’yê yên li ser sînorê 
Rojava’yê Kurdistanê jî û wiha berdewam 
kir: Tirkiye bi hinceta xetereya DAIŞ’ê 
sînorê Rojava tijê leşker kiriye. Çavê wan 
li wê yekê ye ku ewê me bitirsînin. Goya 
eşkere dikin ku li hember DAIŞ’ê şer dikin. 
Heta niha bi wan operasyonên xw< 
ku derxistin? Rêyên DAIŞ’ê gi: 

Bila bersiva van pirsan bidii 

‘Em bi koalîsyonê re hevpeyman m 

Di berdewamiya axaftina xwe de Evdo 
daxuyand ku Emerîka û hevpeymanî 
berxwedana YPG-YPJ’ê ya li hember 
komên radîkal ên îslamîst bilind dinirxînîn 
û angaştên ku rayederan Tirkiye dikin ne 
di cih denin. Evdo, amaje 
bi wê yekêjî kirku 
hevpeymanî ji wan 
re teqez dike ku li 


Sûriye’yê hevpeymanên wan ên leşkerî û 
siyasî kurd in û ewê alîkariya wan a ji bo 
Rojavayê Kurdistanê berdewam bike. Evdo 
her wiha da zanîn ku tekane hêza li hember 
DAIŞ’ê şer dike û li parastina rûmeta 
mirovahiyê dike kurd in. Evdo, eşkere kir 
ku berxwedana kurdan ji hêla raya giştî 
ya cihanê ve jî hatiye dîtin û hemû cihanê 
piştgiriya wan kiriye. Evdo da zanîn ku eger 
bi hinceta DAIŞ’ê êrîş werin ser wan ew 
di amedebaşiyê de nin û ew ê bersiva wan 
êrîşan bidin. 


li êrîşên! 




Gelo di êrîşên Efrînê de tiliya Tirkiyê 
heye? 

Erîşên El Nûsraya bi ser El Kaide’yê yên 
li Efrînê jîberdewam dikin. Rojnameger 
Mihemed Roj li ser êrîşên El Nûsra’yê û 
rûdanên dawî yên li herêmê rawestiya û 
ji BasNûçe’yê re axivî. Mihemed Roj bal 
kişand ser êrîşên El Nûsra’yê û eşkere kir 
ku êrîşên rêxistina navborî bi piştgiriya 
Tirkiye’yê pêk hatine û bi pêk hatina êrîşan 
re hêzên kurd dest bi parastina xelkê sivîll 
kirine û bersiva êrîşên El Nûsrayê dane. 

Di berdewamiya axaftina xwe de Roj bal 
kişand ser peywendiyên Tirkiye û rêx- 
istinên îslamî û wiha berdewam kir: “Piştî 
serkeftinên Rojava û destkeftiyên gelê kurd 
Tirkiye peywendî durist kirin bi komên 
radîkal ên dijminê gelê kurd û ew bi ser 
Rojava de şandin û gelekî piştevaniya wan 
kir. Ji mêj ve ye peywendiyên Tirkiye û El 
Nûsra’yê tên zanîn. Hêzên kurd ew ê tu carî 
destûra wê yekê nedin ku planên qirêj ên li 
ser Rojava pêk werin.” 

Li hêla 
din Raw- 
êjkariya 


YPG 


mf 

ya Kobanê jî eşkere kir ku Tirkiye’yê 6 
birîndarên YPG’ê radestî El Nûsra’yê kirine. 
Rawêjkariya YPG’ê ya Kobanê ji malpera 
xwe ya fermî daxuyand ku 6 şervanên 
YPG’ê yên li Tirkiye’yê di nexweşxaneyan 
de dihatin dermankirin ji hêla Tirkiye’yê ve 
radestî E 1 Nûsra’yê hatine kirin. 

Salih Muslîm bi Mahmûd Abbas re 
civiya 

Li hêla din desteye ku ji Hêzên Goranka- 
riya Demokratên Netewî yên Sûriye’yê pêk 
tê bi Serokkomarê Filîstînê Mahmûd Abbas 
re civiya. Hevserokê PYD’ê Salih Muslîm jî 
beşdarî civîne bû. Hat zanîn ku di civînê de 
rûdanên krîza Sûriye û çareseriyên mese- 
leyê hatine rojevê. Hat ragihandin ku civîn 
li paytexê Misirê li Kahîre’yê pêk hatiye û 
li ser çareseriya krîza Sûrie gengeşî hatine 
kirin. 

Li hêla din hat zanîn ku meseleya krîza 
navxeyî ya Sûrîye bûye xala serekî ya civînê 
û di civînê de li ser agirbesteke mayînde, 
koçberî, mirina xelkên sivîl hatiye raw- 
estandin û nîqaş li ser Sûriye’yeke girtî 
hatine kirin û rêyên çareseriyê bûne mi- 
jarên civîne. 

DAIŞ’ê êrîşî navçeya Karyataynê ya 
sûryaniyan kir 

Êrîş û kavilkrina Sûriye ya ji hêla DAIŞ’ê 
ve jî berdewam dike. DAIŞ’ê herî dawî 
êrîşî navçeya Helebê ya Karyatanê kir û 
zêdetir ji 100 sûryanî dîl girt. Hat zanîn ku 
Metropolîtê Ortodoks ê Humûsê Selwanos 
Butros Metropolitin nameyek nivîsiyê û di 
nameyê de banga alîkariyê kiriye. Her wiha 
hat eşkere kirin ku metropolît di nameyê 
de daxuyandiyê ku zêdetir ji 100 malbatên 
sûryanî di destê DAIŞ’ê de nin. 

Di nameyê de hat zanîn ku mêran ji bo 
parastinê çek hilgirtine jin û zarok jî ji bo 
herêmeke ewle hatine veguhestin. Her wiha 
li gor nameya metrpololît bi êrîşên DAIŞ’ê 
re zêdetir ji 1500 malbatên sûryanî ji malên 
xwe derketine û koçber bûne. Li gor daxuy- 
aniya Navenda Çavdêriya Mafên Mirovan 
a Sûriye jî DAIŞ’ê 230 kes revandiye û ji 
wan zêdetir ji 60 kesî jî mesîhî nin. Her 
wiha hat eşkere kirin ku li derdora navçeya 
Şadadê jî di navbera rejimê û DAIŞ’ê de 
şer û pevçûnên dijwar hene. Di 2013’an de 
DAIŞ’ê êrîşî herêma Şadadê kiribû û 14 jin 
2 zarok di nav de 46 kes qetil kiribû û Dêra 
Mor Mihail rûxandibû. Herî dawî di meha 
gulanê de jî metranek hatibû revandin. 



Mesûd Barzanî bi ENKS’ê re civiya 

Li hêla din bu ku kêşe û pirsgirêkên di 
navbeyna hêzên kurd ên Rojava bên çare- 
serkirin hewldanên Barzanî jî didomin. Ser- 
okê Herêma Kurdistanê Mesûd Barzanî ku 
ji roja destpêka krîza Sûriye’yê ve alîkariya 
kurdên Rojava dikir û ji bo hevgirtinek di 
navbera hêzên kurd de li Rojava pêk were 
hewl dide niha jî bi Encûmena Niştimaniya 
Kurd a Sûriyê (ENKS) re civiya. Li gor 
malpera fermî ya Serokatiya Herêma Kurd- 
istanê Mesûd Barzanî, bi 
desteya Serokê ENKS’ê 
ya îbrahim Biro re li ba- 
jarê Selahadinê hevdîtin 
pêk aniye. 

Di civînê de desteya 
ENKS’ê hewla piştgirî û 
alîkariya Mesûd Bar- 
zanî ya ji bo Rojavayê 
Kurdistanê bilind 
nirxandiye spasiya Mesûd Barzanî kiriye. Li 
gor daxuyaniya malperê, di civînê de rewşa 
dawî ya li Rojava’yê Kurdistanê, parastina 
xelkê kurd a li hember komên tundirew, 
jiyana xelkê Rojava û aboriyê Rojava hatiye 
gengeşîkirin. Her wiha hat ragihandin ku 
hevgirtin û peywendiyên aliyên siyasî jî 
hatine rojevê û ji bo tiffaqa herdu aliyan 
nîqaş hatine kirin. 

‘Serçaviyên Rojava ji Esed re tên 
şandin’ 

Îbrahîm Biro li ser civîna bi Serokê Herê- 
ma Kurdistanê re kirine rawestiya û eşkere 
kir ku Mesûd Barzanî, ji bo hevgirtin û yek- 
girtina kurdan gelekî dixebite û civîna wan 
a dawî jî ji bo lihevkirina partiyên siyasî yên 
Rojava bûye. Her wiha Biro, ragihand ku 
ew amadene bi TEV-DEM’ê re rûnin lê belê 
TEV-DEM wan nas nake û polîtîkaya yekalî 
bi rêve dibe. Di berdewamiya azaftina xwe 
de Biro, da zanîn ku PYD leşkeriya neçarî 
li ser xelkê ferz dike û bi zorê xelkê dibe 
leşkeriyê. Biro her wiha, fişar û pêkûtiyên ji 
hêla PYD’ê li ser endamên ENKS’ê tên kirin 
jî rawestiya û wiha got: “PYD di gel fişara li 
ser me bi rejima Esed re jî kar dike, genim, 
ceh, nefta Rojava ji Esed re dişîne. Hemû 
kes karê PYD’ê dibîne. Xelkê Rojava birçî û 
perîşan e lê belê ew neft û xwirekên Rojava 
didin Esed.” 

‘Pêşmerge di bin ala Kurdistanê de 
dicenge’ 

Her wiha di berdewamiya axaftina xwe 
de Biro, eşkere kir ku ew di civînê de li ser 
çûna Pêşmergeyên Rojava ya jî axivîne û 


ew hemaheng in û di wê baweriyê de nin 
ku divê Pêşmergeyên Rojavayê Kurdistanê 
li Rojava’bin û şerê DAIŞ’ê bikin. Biro li 
hember derketina PYD’ê ya ji bo vegera 
Pêşmergeyên Rojava bi tûndî rexne kir û 
da zanîn ku ew vê kiryara PYD’ê fêm nakin 
û tênagihên bê çima li hember berxwedana 
hêzêke Kurdistanê helwesteke wisa nîşan 
didin. Biro li ser daxuyaniyên PYD’ê yên ji 
bo Pêşmergeyên Rojava rawestiya û wiha 
berdewam kir: “ Pêşmergeyên Rojava hemû 
ji ciwanên Rojava pêk 
tên. Hemûji bo xaka 
Kurdistanê niha di sen- 
gerên şer de cih digrin. 
PYD dibêje, ‘Werin têk- 
evin bin ala me.’ Rojava 
jî beşek ji Kurdistanê ye. 
Ne xaka YPG’ê, PYD’ê û 
ENKS’ê ye. Pêşmerge bi 
ala Kurdistanê li eniyên 
şer dicenge ne bi alên partiyên siyasî.” 

‘Xelk ji PYD’ê aciz e’ 

Di berdewamiya axaftina xwe de Biro 
amaje bi wê yekê jî kir ku PYD û YPG ji 
tiffaq û hevpeymaniya komên îslamî re ne 
acize wan qebûl dike, bi wan re di eniyên 
şer de cîh digre lê belê ew ji tiffaqa kurdan 
direve û zemîna şerê navxweyî ava dike. 

Her wiha Biro da zanîn ku ji ber polîtî- 
kayên PYD’ê di gelheya Rojava de gelekî 
guhertin pêk hatine û xelkê Rojava ji ber 
polîtîkayên PYD’ê cih û warên xwe dihêle 
û koçber dibe. Di dawiya axaftina xwe de 
Biro li ser baca PYD’ê ya li ser xelkê Rojava 
jî rawestiya û axaftina xwe wiha bi dawî kir: 
“PYD’ê dest bi avakirina sazî û dezgehên 
nû kiriye xelkê ditirsîne û bi darê zorê bacê 
ji xelkê distîne. Li malbatên ku propagan- 
daya PYD’ê nakin û bacê nadin gefa mirinê 
dixwin. Li Rojava mixabin kurd nema nin. 
Bi milyonan kurd ji Rojavayê Kurdistanê 
reviyan. 

Rûdaw hat qedexekirin 

Televîyona Rûdawê ya ku berê peyamnêr 
û xebatkarên wê ji Rojava dihatin sirgûn ki- 
rin niha jî rastî ambargoyê hat. Rêveberiya 
herêma Cizîrê eşkere kir ku lîsansa Koma 
Medyayî ya Rûdawê hatiye betalkirin. 
Hinceta betalkirina lîsansa Rûdawê jî wiha 
hatiye aşekere kirin: “Dijminiya xelk, sazî 
û şehîdên kurd dike.” Her wiha televîzyona 
Rûdawê bi tawana duristkirina şerê navxw- 
eyî û belavkirina bîr û boçûnên nijadperestî 
tê tawanbarkirin. 

Kirmanckî de hîkaye ya nûjen 



Nadire Gtintaş 
Aldatmaz 


H îkaye zereyê edebîyatî de cayode 
muhîm der a. Meseleyê ke zereyê 
hîkaye der ê, mîyanê zemanêde 
kilmî de cereyan kenê. Yanî hîkaye 
zereyê heyatêde dergî de cayode kilmek 
gêna. La no ca winî muhîm o ke ge-gane 
îstîqametê heyatî negatîf yan kî pozîtîf 
vurneno. Coka meseleyê ke behsê ci beno 
layîqê nuşnayene bîyê, coka wendoxan 
kî gênê binê tesîrê xo. Çike rastkên ê. 

Çike zereyê heyatê min û to ra ancînê we 
yenê. Ma vajî, bextîyarî, yewbinî resay- 
ene, dejê merdene, dejê cêrabîyayîşî, dejê 
eşqî, poşmanîye û rastîyê zê nînan ke ma 
her roje yenîme têrî û bi ziwanode edebî 
qelema nuştoxan ra vejînê, ci ra hîkaye 
vanîme. Helbet bitesîrbîyayîşê hîkaye de 
rolê ziwanê nuştoxan zaf o. Nuştoxî çiqas 
ziwanî weş û dewletî bişuxulnê, çiqas 
hakimê ziwanî bê, hende bitesîr benê. 

Hîkaye kilmek a la eksê na kilmekîye 
wendoxan rê berê dinyayade girse û 
rengine kena ra. Nê beran ra her yew 
wendoxan beno ca bi ca fetelneno û heya- 
tanê bînan rê keno mêman. 

Hîkaye kilm a la hetê kilmbîyayîşî ra 
wayîrê avantajî ya kî. Çike demo modern 
de merdim nêşikîno ke seba wendişî zaf 
zeman abirno. Coka însanê nê zemanî 
herinda nêzan çend sey rîpelanê romanî 
de hîkaye tercîh keno. No durum (yanî 
kilmîya hîkayeyan) seba nuştoxan kî 
avantaj peyda keno. Nuştox/e, çi ke 
wazeno/a vajo, mîyanê zemanêde kilmî 
de nuseno/a. 

Edebîyatê Dinya û yê Tirkan de 
Hîkaye 

Tarîxê edebîyatê dinya de Boccacio 
(1349-1353), temsîlkaro verên yê hîkaye 
yeno qebulkerdene. Kitabê ey “Decam- 
eron” kî kitabê hîkaye yo tewr verên 0.(1) 
Labelê hîkaye, esas seserra 19. de, çeşîtê 
edebîyatê bînan ra cêra bîye û zê çeşîtêde 
xoserkî dinyaya edebîyatî de ca girewt. 

Ê serran de, tayê romannuştoxê muhîmî 
kî bi hîkaye eleqedar bîyê. Mesela, êyê 



ke ma kî zaf rind nas kenîme ra Vic- 
tor Hugo, Stendhal, Balzac, Flaubert, 
Tolstoy, Gogol û Dostoyevski eynî wext 
de hîkaye kî nuştê. Eleqeyê nuştoxanê zê 
nînan, cayê hîkaye kerdo berz û hîkaye 
mavênê eseranê edebî de, ca kerda. 

Termê “Hîkayeya Moderne” kî verê cû 
hetê welatanê Rojawanî de, dima kî ma 
de, serê seserra 20 de vejîya meydan. 

Edebîyatê tirkan de hîkayeya moderne 
kî binê tesîrê Rojawanî de peyda bîya û 
avêr şîya. 

înan de kî temsîlkarê hîkayeya mod- 
erne, Xalit Zîya (1866-1945) yo2. Umer 
Seyfedîn, Seîd Faîq, Xaldun Taner û 
Sebahedîn Alî kî temsîlkarê verênî yê 
hîkayeya tirkî yenê qebulkerdene. 

Tirkî de tarîxê hîkayeya moderne te- 
qabulê wextê komare (cumhurîyet) keno. 
Yanî hîkayeyê modernê tewr verêni serê 
seserra 20. de ameyê nuştene. 

Tarîxê Edebîyatê Kurdan de Hîkaye 

Ma ke “edebîyatê kurdan” va, gerek 
qalê lehçeyanê kurdkî pêrune bikerîme 
(kirdaskî, sorankî, lurkî, hewramkî û 
kirmanckî). Tayê lehçeyanê kurdkî de 
eserê zaf muhîmî vejîyê. Hem kî wexto 
ke nê eserî vejîyayî, ê cayan de fariskî û 
erebkî zaf populer û qewetin bîyê, ancî kî 
nê eserê kurdkî heta ewru ameyê. 

Kurdkî de eserê klasîkî yê tewr kanî, 
seserra 8. de, hewramkî û lurkî ameyê 
nuştene. Goreyê Antolojîyê Şîîranê 
Kurdkî ke Selîm Temoyî amade kerdo, 
destpêkê edebîyatê klasîkî yê kurdan 
seserra 8. ra dest pêkeno. (Behlulê Mahî 
(ss. 8), Babe Raxê Hemzanî (ss. 8.), Babe 
Xatemê Loristanî (ss. 8.), Babe Serhengê 
Dewdanî (ss. 8.), Babe Gerçekê Hewramî 



(ss. 8.), Babe Tahirê Uryan (935-ioio))3 

No mevzû de çimeyode bîn kî 
neqlkerdişê Alexander Jabayî yo. Çîyo ke 
Fehîm Işik Jaba ra neql keno, heşt şaîrê 
ke lehçeyanê kurdkî ra (a ke tewr zêde 
qisey bena) kirdaskî de eserê klasîkî dayê 
kî nîyar ê: Elî Herîrî (1010-1078), Cizîrî 
(1566-1640), Feqiyê Teyran (1590-1660), 
Bateyî (1417-1491), Ehmedê Xanî (1650- 
1706), Îsmaîlê Bazîdî (1654-1709), Şeref 
Xanê Hekarî (1682-1748), Murad Xanê 
Bazîdî (1736-1778)4 

Seke ma nê melumatî ra kî vînenîme, 
edebîyatê kurdan 0 klasîk heta seserra 8. 
sono. Dêmek ziwanê kurdan, hezar serrî 
ra jêder 0 ke dinyaya edebîyatî der 0. 

“Ewru, leyçeyanê kurdkî ra tena 
sorankî statuyêde xoyo resmî esto. 
Sorankî eynî wext de ziwanode zaf qewe- 
tin yê edebîyatî yo. Edebîyatê sorankî 
yo klasîk kî bi Nalî (1798 -1878) dest 
pêkeno û şaîrê zê Hecî Qadirê Koyî (1815 
-1897), Pîremêrd (1867-1950) û Şêx Riza 
Talebanî (1831-1910) avêr sono.”5 

Mavênê nê eseranê klasîkan yê kurdan 
de, eserode kirmanckî çîn 0. Ma ke ede- 
bîyato modern de nîyada kî durum eynî 
yo. Mesela, Mela Mehmûdê Bayezîdî, 
serra 1840 de, (rêça Mem û Zîne de) 
hîkayeya verêne bi kirdaskî nuşta. 

Dima serra 1912 de, hîkayeya ke Fuat 
Temoyî (Çîrok/Şewêş, Rojî Kurd) nuşta 
kî kirdaskî ya. Nînan ra dima hîkayeya 
“Le Xewma” ke Cemîl Saîbî (1887-1951) 
nuşta, a kî sorankî ya. 

Vizêr û Ewroyê Hîkayeya Kirm- 
anckî 

Wexto ke ma konjokturê herême ard 
verê çiman vînenîme ke eserê klasîkî 



yê kurdkî hende senik nîyê. Hereketê 
nasyonalîzmê peynîya seserra 18. û serê 
seserra 19., împaratorîyê ê wextî kerdî 
vila û zaf miletan dewleta xo saz kerde. 
Wexto ke nê dewletî saz bî, tabî ke ê 
cayan de tena yew milet çin bî, yew kul- 
tur çin bî. Miletê bînî yê ke zereyê sînorê 
dewletan de mendî ê kî zafê cayan de bi 
zor asîmîle kerdî yan kî qeyret kerd ke 
asîmîle bikerê. Dewleta Tirkîya kî zereyê 
nê konjokturî de saz bîye. Îdeolojîyê xo 
yew milet û yew ziwanî ser 0 înşa 
Milet û kulturê bînî yê ke çend hez; 
serrî ra be nat tîya de ciwîyêne ge fizîkî 
ge-gane kî kulturî qetl kerdî. Dewletê ke 
kurdan rê hukm kenê, kurdan asîmîle 
kenê ra tewr asîmîlasyonkara xo dewleta 
Tirkîya bîye. Kirmanckîya ke tena zereyê 
sînorê Tirkîya de qisey bena û tarîxê xo 
de qet ziwanode nuştekî nêbîya, binê 
tesîrê na polîtîka de zaf manena û heta 
nê serranê peyênan kî fealîyetode nuştekî 
hama hama nêbeno. 

Ma ke kirmanckî veracerê lehçeyanê 
bînan kerd vînenîme ke tarîxê edebîy- 
atê kirmanckî yo nuştekî tewr newe yo. 
Coka kirmanckî de edebîyato fekkî zê 
yê lehçeyanê bînan belkî înan ra kî zêde 
avêr şîyo. Ewru kî no edebîyato fekkî 
beno bingeyê edebîyatê nuştekî. Edebîy- 
ato ke bingeyê xo qewetin 0 û na qewete 
ra beno weye, gerek bi xo kî qewetin bo 
û xo rê îstîqbalode zaf rind bivirajo. Nika 
ra sînyalê na rindîye asenê. 

Her çiqas ke mewzûyê nê nuşteyî 
hîkaye ya kî gerek merdim, heta ke 
qalê nuşteyanê tewr verênan nêkero, 
ranêvêro. Metnê nuştekî yê tewr verênî 
yê Peter Îvanovîç Lerchî yê. Ey çarçe- 
waya gureyê xo de çend sanik û meseleyî 

ayê û nuştê. Çîyo ke ma zanenîme, 
,erchî ra avêr metnode nuştekî çin 0. Na 
mana de metnê ey muhîm ê. 

Wextê herbê Qirimî de (4.10.1853 - 
30.04.1856) tayê eskerê Osmanî sey hes- 
îran kewtê be destê rûsan. Çend aşmî uca 
de hesîr mendê. Nê hesîran ra çend teney 
kî kurd (kirdasî û kirmanc) bîyê. Peter 
Lerch nê hesîran de qisey keno, sanik û 
meseleyê ke înan ra goşdarî kerdê serra 
1857 de Petersburg de weşaneno. Metnê 
kirmanckî yê tewr verênî bi no tore, bi 
tesaduf hetê merdimêde xerîbî ra yenê 
nusayene. 

Metnê verênî yê ke kirmancan bi 
xo nuştê ra yew “Mewlûdê Kirdî” yê 
Ehmedê Xasî (1867-1951) yo, serra 1899 
de Dîyarbekir de weşanîyeno. O bîn kî 
“Bîyîşa Pêxamberî” yê Osman Efendîyê 
Babijî (1852-1929) yo û serra 1933 de 
Şam de hetê Celadet Alî Bedirxanî ra 
weşanîyenoû. 

Nê metnê ke qelema her hîrê nuştoxan 
ra vejîyê, çiqas ke bingeyê ziwanê nuştekî 
bivirazê û zaf muhîm bê kî zereyê edebîy- 
atî de saye benê-nêbenê hîna mewzûyê 
munaqeşeyî yo. 

“Ma nêşîkîme ke vajîme edebîyatode 
klasîkyê kirmanckî esto. Ziwanê mewli- 
dan çiqas ke estetîk 0 kî, nê, zereyê ede- 
bîyatî de saye nêbenê, çike eserode edebî 
de gerek fiction (kurgu) bibo.”7 

Nê çend metnê nuştekî ra tepîya heta 
peynîya serranê I970yan bi kirmanckî 
xebatade nuştekî çin a. Çike 0 wext, 
qiseykerdena kurdkî qebhet a. Kamî ke 
qisey kerd, goreyê qanûnê qebhetan ra 
sereyê çekuye gerek pere bido. 

Hîkayeya Verêne 

Kirmanckî, ancax nê serranê pe- 
yênan de eve hîkayeyade moderne 
kewta dinyaya edebîyatî. Hîkayeya ke 
ma destpêkê edebîyatê kirmanckî qebul 
kenîme “Engiştê Kejê” ya. Na hîkayeya 
Malmîsanijî serra 1980 de kovara Tîrej, 
hûmara 2. de weşanîyena. Malmîsanij, 
eve na hîkayeya xo çêverê kirmanckî rê 
edebîyatî keno ra. 

Hîkaye, sey dîyalogî mavêne Keje û 
malimê dewe de vêrena ra. Hîrê pêçikê 
Keje şikitayî yê. Malimê dewe, ci ra sebeb 
pers keno. Keje kî cewab dana. Orteyê 
cewabanê Keje de ma têkîlîya kurdan û 
dewlete vînenîme. Yanî hîkayeya verêne, 
zulmo ke dewlete ere dewijan kena, ser 
oya. 

12 Êlule ra Tepîya 

Weşanayîşê na hîkaye ra dima derbeya 
12 êlule bena û çêvero ke kirmanckî rê 
tenê bîyo ra, tepîya yeno girewtene. Kesê 
ke bi kirmanckî eleqedar ê, zulmê 12 
êlule ver sonê teverê welatî û tever ra kî 
bi gureyê xo seba kirmanckî şansê peyda 
kenê. 

Hîkayeya diyine yê kirmanckî kî teverê 
welatî de serra 1995 de kovara Çira de 
weşanîyena. A verêne ra tam 15 serrî 
dima, eve a diyine çêverode bîn kirm- 
anckî rê beno ra. 

Hîkayeya diyine (Derdê Dewrêşî) yê 
J. îhsan Esparî ya. Espar hîkayeya xo de 
mavênê atmosferê ê wextî de, halê şarê 
Dîyarbekirî û zulmê dewlete, problemê 
nêzanayena tirkî bi ziwanode trajîkomîk 
qisey keno. Hîkayeya diyine kî polîtîk a. 
Unca tey zulmê polîs û eskerî esto. 

Serra 1995-96 de di hîkayeyê Serdar 



Roşanî (Bircanê Dîyarbekirî ra Mek- 
tubêke û Gozêre) verî bi kirdaskî nusîy- 
enê û tayê kovaran de weşanîyenê la 
dima nuştox bi xo tercumeyê kirmanckî 
keno û unca kovara Çira de weşanîyenê. 

Avêrşîyayîşê Edebîyatê Kirmanckî 
de Cayê Kovaran 

Kovarê edebî, avêrşîyayîşê edebîyatî 
de zê mektebî yê. Çitur ke kovarê edebî, 
avêrşîyayîşê hîkayeya tirkî de rolêde bin- 
geyîn der ê, yê kurdkî de, cayê xo di qatî 
dahîna muhîm 0. 

Mesela, kovara Hawarî, hûmara xo 
ya verêne serra 1932 de, Şam de vezêna 
û temelê hîkayeya moderne nana ro. 
Kovara Gelawêjî hûmara xo ya verêne 
serra 1939 de vezena, a kî bena mektebê 
edebîyatê modernî yê sorankî. 

Vate 

Kovara kirmanckî ya verêne Vate kî 
serra 1997 de, Swêd de dest bi weşanayîşî 
kena. Çitur ke kovara Hawarî seba 
kirdaskî, kovara Gelawejî seba sorankî 
bîya derguşa edebîyatê modernî, kovara 
Vateyî kî seba kirmanckî bena derguşe, 
bena mektebê edebîyatê modernî. 

Vate, seba hîkayeya moderne kî 
cayode zaf muhîm der a. Heta ewru 
39 humaranê Vateyî de 72 hîkayeyî 
weşanîyayê8. 

Şewçila 

Seba avêrşîyayîşê hîkayeya kirmanckî 
kovarade zaf muhîma bîne kî Şewçila ya. 
Hûmara Şewçila a verêne wisarê serra 
2011Î de vejîye û heta nika des hûmarê xo 
kerdî temam. Des hûmaranê Şewçila de 
82 hîkayeyî weşanîyayî. Eve Şewçila zaf 


kesî dest bi nuştiş kerd. Zafê nê nuştoxan 
hîkayeyî nuştî. Cayo ke ewru hîkaya 
kirmancî sayeyê Şewçila de resta ci, seba 
hîkayeya kirmanckî cawode zaf berz 0. 

82 hîkayeyê ke Şewçila de weşanîyayê 
ra 32 teneyî yê cinîyan ê9. Nê serranê 
pêyenan de nuştişê cinîyan ke bi Şewçila 
dest pêkerdo kî seba kirmanckî çîyode 
zaf newe yo. Cinîyê ma yê ke sey vatena 
Nazim Hîkmetî “Êyê ke sifre de cayê xo 
gayê ma ra tepîya yeno...” dest est bi qel- 
eme. Êdî cinî kî derdê xo, kederê xo zi- 
wanê xo de nusenê. Edebîyatê kirmanckî 
yo ke hona destê cinîke nêkewto ro ci, 
hona tey vengê cinîke berz nêbîyo, helbet 
kêmî yo. Na kêmîye hêdî-hêdî bena vîndî 
û cinî tîya de kî vengê xo kenê berz. 

Tarîxê hîkayeya ma de weşenayîşê 
hîkayeya verêne ra 15 serrî tepîya a 
diyine û hîrêyine ra kî tepîya, serra 2002Î 
de eve kitabê Roşan Lezgînî “Binê Dara 
Valêre de” çêverê edebîyatî, kirmanckî rê 
ancî beno ra. Dima heta serra 2010, serre 
de, ge-gane jew-di kitabê hîkaye vejînê, 
tayê serran de kî qet nêvejînê. 

Ancax serranê 2012-13 de, yanî nê di 
serranê peyênan de eserê kirmanckî zaf 
jêdînê. Sebebê nê jedîyayîşî yo muhîm: 

1- Atmosfero polîtîk vurîya. Un- 
îversîteyan de qismê ziwan û kulturê 
kirmanckî û kirdaskî bî ra. 

2- Kirmanckî û kirdaskî mekteban de 
zê dersa weçinitîye ameyî qebulkerdene. 
Seba derse, kitabî amade bî. 

3- Weşenayîşê kovaran (Vate, Şewçila). 

Mordem şikîno ke vajero, tarîxê hîkay- 

eya kirmanckî de cawo ewruyên, cawo 
tewr berz 0. Yanî performansê nê di ser- 
ranê peyênan, se serra verêne ra jêder 0. 

Kaan Dilelc: 

Gavên Iranê cihê gû 


anê 


Siwar Bedirxan 

D emeke dirêj e tifaq û peymanên 
nû yên Neteweyên Yekgirtî û 
Amerîka’yê yên bi dagirkerên 
Kurdistanê re dike di rojeva hemû kurdan 
de ye û li ser van peymanan niqaş tên 
kirin. Piştî “Tiffaqa Încîrlîkê” ya Amerîka 
û Tirkiye’yê, Tirkiyê dest bi bomberba- 
rana baregehê PKK’ê kir û hurgiliyên 
tiffaqa wê ji teref raya giştî ya cihanê 
ve hat zanîn. Li hêla din piştî peymana 
welatên P5+1 a bi îranê re Serokkomarê 
îranê Hesenê Rûhanî serdana Parêzgeha 
Kurdistanê kir û di çerçoveya mafên 
civakî de gelek qewl dan xelkê kurd. Dr. 
Kaan Dilek li ser rûdanên dawî yên li 
îranê rawestiya û qewlên Hesen Rûhanî 
yên li Parêzgeha Kurdistanê ji BasNûçeyê 
re eşkere kir û daxuyand ku îran dixwaze 
bide xuyakirin ku wê li hember kurdan 
proseya demokrasiyê daye destpêkirin û 
ew mafê kurdan dide wan. Lê belê nayê 
zanîn bê ka di naveroka proseya îranê de 
çi heye û gavên ku tên avêtin jî cihê şik û 
gumanê ne. 

Peymana îran û welatên P5+1 dê 
çi tesîrê li polîtîkaya îranê ya li ser 
kurdan bike? Geşedanên dawî yên 
li Rohilata Navîn ewê polîtîkaya 
îranê biguherînin? 

Di naveroka peymana îran û welatên 
P5+1 meseleyên herêmî nehatine ro- 
jevê. Herdu terefan jî behsa meseleyên 
îranê yên navxweyî û herêmî nekirine. 
Hikûmeta Tehranê ragihand ku hemû 
daûstendin li ser lihevkirina nûklerê 
pêk hatine. Di vê çerçoveyê de eger em 
li meseleyê binerin; em nikarin bêjin 
ku ew ê îran di çerçoveya peymana 
nûklerî de polîtîkaya xwe ya li ser kurdan 
biguherîne. Lê belê Hikûmeta Tehranê, 
bi taybetî piştî destkeftiyên kurdan ê li 
Sûriyê û Iraqê polîtîkaya xwe ya li hem- 
berî kurdan guhert. îran niha di nava hin 
hewldanan deye ku dev ji kiryarên xwe 
yên berê berde. Tiştekî din heye ku divê 
ez bêjim. Tehran proseya çareseriyê ya li 
Tirkiyê ji nêz ve dişopand. îran jî dixwaze 
peywendiyan xwe yên bi kurdan re durist 
bike. Em dikarin eşkere bikin ku îran li 
derfetekê digeriya ku ew jî bi kurdan re 
proseyeke aştiyê û çareseriyê saz bike. Di 
van demên dawî de rêvebirên Tehranê 
di vê çerçoveyê de çend daxuyanî belav 
kirin. Eşkere dikin ku ew jî di çareseriyê 
û lihevkirinê de bi biryar in. Bi taybetî 
serdana serdana Hesenê Rûhaniyê 
Serokkomarê îranê ya ji bo Sinê û qewla 
wî ya ji bo vebûna beşên kurdî li Zankoya 
Kurdistanê didin eşkere kirin ku li îranê 


Gavên îranê yên ber bi 
kurdan ve her çend weke 
proseyeke demokrasiyê xwi- 
ya bikin û bên şîrovekirin jî 
ew gavên stratejîk in. Eger 
bi rastî jî îran ew ê proseya 
demokrasiyê bide destpêki- 
rin li hember kurdan, divê 
Parêzgeha Kurdistanê ji nav 
herêma leşkerî derxe. Eger 
Tehranê tiştekî wisa pêk anî 
wê demê ew ê baweriyek bi 
raya giştî re pêk were. 


jî ji bo kurdan proseyekê dest pê kiriye. 

Li hêla din li Rojavayê Kurdistanê îranê 
alîkariya PYD’ê dike û gelek caran ji bo 
peydakirina çekan hewlên mezin dane. Ev 
hewldanên îranê gelekî hatin rexne kirin. 
îranê roleke mezin girt ser xwe. Di vê çer- 
çoveyê de em dibînin ku îran jî dixwaze 
bi kurdan re hemaheng be û ew jî di nava 
tevgera kurdan de cihê xwe bigre. 

Dema ku em bên ser kurdên Rojhilatê 
jî divê em tekez bikin ku ew ê îran gavên 
biçûkbiavêje. Lewre îran ji mêjdeye 
Rojhilatê Kurdistanê weke herêma 
leşkerî binav kiriye û kurdên Rojhilata 
Kurdistanê wisa bi rêve dibe. Bi salane vê 
yekê berdewam kiriye. Di kurtedemekê 
de guhertina vê polîtîkayê ew ê ne hêsan 
be. Her çend hêla siyasî bikeve nav hewl- 
daneke wisa jî li hêla din Artêşa Şoreşê jî 
heye. Ew ê çiqasî destûra vê yekê bidin ev 
hemû kêşe nin. 

Dema ku têkçûna DAIŞ’ê ya li Iraqê 
û Herêma Kurdistanê tê gengeşî 
kirin, behsa şerekî nû vedibe. Tê 
eşkere kirin ku ewê di navbera 
milîşeyên Şîe Haşdi Şabi û hêzên 
kurd de şerekî nû rû bide. Egera vê 
yekê heye gelo? 

îran li hember êrîşên DAIŞ’ê yên li 
ser Hewlêrê Bexdayê rawestiya û yek ji 
wan dewletên sereke bû ku ji Hewlêrê re 
çek şand. îran ji bo berjewendiyên xwe 
hem bi Bexdayê re kar dike û hem jî bi 
Hewlêrê re. Stratejiyeke du alî bi kar tîne. 
îran li hember êrîşên DAIŞ’ê yên li Kurd- 
istanê û Iraqê sekinî û dest bi avakirina 
bereyeke Şîe kir. Armanca wê ew bû ku 


şer li Iraqê zêde belav nebe û destkeftiyên 
wê nekevin xetereyan. 

Amaje bi wê yekê dihat kirin ku ev 
milîşê bi lez û bez hatine avakirin û ew li 
hember êrîşên DAIŞ’ê şer dikin û ew ê ji 
hêla otorîteyên Iraqê ve bêne qebûl kirin. 
Lê belê her wiha egera wê yekê jî heye ku 
ew milîşeyên Şîe piştî DAIŞ’ê ji hêla îranê 
ji bo berjewendiyan bên bikaranîn. Li 
hêla din tê eşkere kirin ku Herêma Kurd- 
istanê amadekariyên serbixwebûnê dike 
û ew ê milîşe li hember serbixwebûnê 
weke stratejî bên bikar anîn. Li hêla din 
jî tê gotin ku ew ê ew milîs di egera şerê 
Kerkûk Musilê de bêne bikaranîn. Dema 
ku em li dirêjiya demê dinêrin em dibînin 
ku ji berê de pevçûn di navbera herdu 
bereyan de pêk hatiye. Dibe ku siberojê 
dîsa şerekî wisa pêk were. Lê belê danûs- 
tendin û hevkariya Hewlêrê ya bi welatên 
navdewletî re dikarin rê li ber van 
pevçûnan jî bigrin. Hemû mesele nefta 
Musîl û Kekûkê ye. Çavê hemû dewletên 
herêmê li nefta Musil û Kerkûkê ye. 

Serdana Serokkomarê îranê He- 
senê Rûhanî ya ji bo Parêzgeha 
Kurdistanê û hin qewlên wî yên li 
ser vebûna beşên kurdî li Zankoya 
Kurdistanê tên çi wateyê? Gelo îran 
dixwaze bi kurdan re li hev bike? 

Di nav sînorên îranê de ji her baweriyê, 
ji her neteweye mirov hene û îran weke 
mûzexaneye ser vekirî ya bawerî û netew- 
eya ne. Di sînorên îranê yên rojhilat 
de kurd û tirkmn cih digrin. Eger îran 
li sînorên xwe yên rojhilat proseyeke 
demokrasiyê bide destpêkirin bê gûman 


ew ê ne tenê kurd di nav wê proseyê de 
bin. Divê tirk, tirkmen, ereb, belûc jî di 
nava wê proseyê de bêne bi cih kirin. 
Lewre eger îran proseyê bi tenê ji bo 
li hevkirina bi kurdan re proseyekê bi 
de destpê kirin ew ê ev yek bibe cihê 
nerazîbûna hin neteweyên din û 
dest bi xwepêşandanan bikin. 
demokrasiyê ya îranê ku ji bo kurdan 
ew ê kurt be û di ne berfireh be. Pêdiviya 
Tehranê ne bi proseyan bi pêngavên 
demokratîk hene. îran beriya hemû tiştî 
divê di vê çerçoveyê de hin gavan biavêje. 
Lewre weke ku min got, li îranê gelek û 
ol, bawerî û neteweyên cûda hene. Eger ji 
bo ayîn û neteweyan prose dest pê bikin 
ew ê bê encam bin. Li hêla din divê rewşa 
dawî ya li Rojhilata navîn de bendewari- 
yên pêkhatina pêngavên demokrasiyê 
jî ew ê çiqas rast be? Divê em vê yekê jî 
şîrove bikin. 

Gavên îranê yên ber bi kurdan ve her 
çend weke proseyeke demokrasiyê xwiya 
bikin û bên şîrovekirin jî ew gavên strate- 
jîk in. Eger bi rastî jî îran ew ê proseya 
demokrasiyê bide destpêkirin li hember 
kurdan, divê Parêzgeha Kurdistanê ji 
nav herêma leşkerî derxe. Eger Tehranê 
tiştekî wisa pêk anî wê demê ew ê baweri- 
yek bi raya giştî re pêk were. Eger ne 
wisa be ew gav ew ê samîmî neyên dîtin. 
Xulase îran dixwaze bide xuyakirin ku wê 
li hember kurdan proseya demokrasiyê 
daye destpêkirin û ew mafê kurdan dide 
wan. Lê belê nayê zanîn bê ka di naveroka 
vê proseya îranê de çi heye. Her wiha 
gavên tên avêtin jî cihê şik û gumanê ne. 






Gelo çima di nava 10 -15 salên dawî 
de îranê dest bi têwerdana nav 
Şelek welatên Rojhilata Navîn kir? 
Iran çawa wisa bi hêz bû? 

Eger ku em behsa hêza îranê ya li 
Rojhilata Navîn bikin û em amaje bi tere- 
fgirên wê bikin rast e. îran xwedî hêzêke 
mezin e. Destê îranê di nav gelek welatên 
herêmê de heye. Bê gûman xwedî hêzeke 
mezin e. Hemû kes dizane ku ew ê îran 
dest bi firehkirin û mezinkirina sînorên 
xwe neke. Lê belê hemû kes jî dizane îran 
li Rojhilata Navîn xwedî hêzeke mezin e. 
Li hêla din tê dîtin ku îran hêza xwe ya 
li herêmê ji bilî edebiyata olî û mezhebî 
wernagire. Gelek tiştên din jî hene. Pêy- 
wendiya wê bi Sunneyên bi Filîstînê re, 
her wiha danûstendinên bi Ummanê re, 
peywendiyên bi Tacikîstan û Afganistanê 
re di vê çerçoveyê denin. Ev peywendî û 
tiffaqa wan a bi îranê re ne olî û mezhe- 
bînin. Ew çandî û ferhengî nin. îran di 
polîtîka û stratejiya navdewletî de olê, 
mezhebe, çande, kulturê bikar tîne. Ev 
yek jî desê wê bi hêztir dike. Hêza îranê 
ya li herêmê ji vir te. Li Rojhilata Navîn 
gelek kom û grub bi ser îranê ve nin. 

Dema ku em li dîroka îranê dinêrin em 
dibînin ku li hember emperyalîzmê pey- 
wendî duristkiriye bi kom û bereya çep 
re. Li hember emperyalîzmê piştevaniya 
bereya çep kiriye û li wir jî bûye xwedî 
gotin. Ji ber vê yekê jî li herêmê tiştê ku 
destê îranê qewî dike mezhebî ye. îran 
ji ber van tiştan xwedî hêzeke xurt e li 
herêmê. Bi taybetî ev rewşa îranê piştî 
rûxîna rejima Seddam hat rojeva siyaseta 
nevdewletî û gelekî hat gengeşîkirin. 
Sedema vê hêza îranê jî ew bû ku Teh- 
ranê dixwest ambargoya li ser xwe têk 
bibe û di egera şerekî de bereyên xwe 
yên parastinê zêde bike. îran dixwaze 
li herêmê gelek bereyên wê yên siyasî û 
leşkerî hebin. 

Pêşmergeyên Rojhilatê Kurdistanê 
yên ku ev 25 sal e li hember îranêdi 
şer dane rawestandin niha li ser 
sînorên Başûrê Kurdistanê û Rojhi- 
latê Kurdistanê bi cihbûne. Egera 
wê heye ku li hember îranê şer 
bidin destpêkirin? 

Partiyên kurd ê li îranê partiyên kur- 
dan ê herî qedîm û kevn in. Tecrûbe û 
azmûna KDPÎ’yê ya dewletê, şer û aştiyê 
pirr kevn e. Di nav partiyên kurdan de 
ya herî xwedî azmûn û qewî PDKÎ’ye. Ji 
bilî KDPÎ’yê niha PJAK’a bi ser PKK’ê jî 
li Rojhilatê Kurdistanê ji hêla xelkê ve tê 
ecibandin û xelkê kurd piştevaniya wê 
dike. Lê belê di her demê de polîtîkaya 
îranê ya kurdan li gor peywendiyên wê 



û PJAK û PKK’ ê teşe girtine. Em yek 
ser dikarin bibêjin ku ew ê ji bilî PKK’ê 
û PJAK’ê hêzêke kurd li herêmê bibe 
xwedî fişar. îran dixwaze PKK di nav 
sînorên Herêma Kurdistanê de bimîne 
û li hember wê şer neke. Armanca wê 
ev e. Naxwaze PKK û partiyên din ê 
kurd li hember wê şer bikin. Li hêla her 
partiyeke siyasî ya Herêma Kurdistanê 
bi îranê re xwedî peywendiyên cuda nin. 
Peywendiyên cuda yên partiyên siyasî yên 
Herêma Kurdistanê bi Iranê re hene. Ez 
di wê baweriyê de me ku partiyên siyasî 
yên Rojhilatê Kurdistanê jî ne stratejiya 
şer, stratejiya demokrasiyê bikar tînin. 
Dixwazin îran dev ji hin kiryaran berde. 
Şerê partiyên kurd her çend ji hêla Teh- 
ranê neyê xwestin jî di warê stratejîk de 
ew ê şer bi kêrî îranê were. Tehran ne ji 
şerê kurdan ji xwepêşandan û çalakiyên 
wan ê medenî û sivîl ditirse. 


Kaan Dilek kî ye? 


Ezê dîsa bêm ser daxuyaniya He- 
senê Rûhanî, Hesenê Ruhanî di 
serdana Parêzgeha Kurdistanê de 
got; “Eger îran nebûya, ewê DAIŞ 
niha li Bexda û Hewlêrê bûya” Gelo 
çima serokkomarê îranê ev yek 
got? Li hêla din Herêma Kurdistanê 
di qonaxa serxwebûnê de ye. Piştî 
ragihandina serxwebûnê ewê pey- 
wendiyên îranê û Herêma Kurdis- 
tanê çawa bi rêve biçin? 

Bê gûman ev gotinên Hesenê Rûhanî 
gotinên gelekî qelew in. Lê belê divê 
bê dîtin ku îranê li hember DAIŞ’ê bi 
aktorên herêmê re gelek danûstendin 
pêk anîn. Li hember DAIŞ’ê gelek strateji- 
yên nû saz kir. Peywendiyên Hewlêr û 
Tehranê gelekî kûr û dîrokî nin. Hin 
cara di navbera wan de şer pêk hatiye 
û hin caran jî aştiyên mayînde û mezin 
rûdanin. Hewldanên serbixwebûnê 


ne 


yên Herêma Kurdistanê divê di gel du 
biryardarên herêmê re hemaheng bin. Di 
vê çerçoveyê de yek ji van dewletan îranê 
ya din jî Tirkiye. Ew ê Hewlêr, hem ji bo 
hevalbendên xwe yên rojhilatê îran, Çîn, 
Rûsyayê û hem jî ji bo hevalbendên xwe 
yênrojava Tirkiyê, Amerîka û Yekîtiya 
Ewrûpayê siyaseteke hemaheng birêve 
bibe. 

Diroka siyasî ya kurd ji berê de di der- 
barê siyaseta herêmê de xwedî azmûnekê 
ye. Bi taybetî cenabê Mesûd Barzanî û 
cenabê Celal Talabanî di vê yekê de xwedî 
azmûnên serkeftî ne. Ji ber van egeran 
jî ew ê peywendiyên Hewlêr û Tehranê 
berdewam bin. Her çend ku peywendî 
bên asta pevçûnan jî ew ê ev yek zêde 
berdewam neke û peywendiyên tekûz pêk 
werin. Ew ê herdu bere jî ji bo destkeftî û 
berjewendiyan hin caran pevçûnê bînin 
rojeva xwe. 

Gelek caran dema ku krîz rû dide û 
Herêma Kurdistanê nikare nefta xwe 
bifroşe û bide Tirkiyê wê dide îranê, ji ser 
îranê neft diçe. Li hêla din em dibînin ji 
deriyê Elî Ûmran bazirganiyek mezin di 
navbera îranê û Herêma Kurdistanê de 
heye. Herêma Kurdistanê di vi warî de 
serkeftiye û siyaseteke baş birêve dibe. 
îran jî tu carî deriyê xwe ji kurdan re 
nagire. Behsa xetên enerjiyê tên kirin û 
tê gotik ku ew ê ji ser deriyê Elî Ûmranê 
xetek bê duristkirin ji bo şandina nefta 
Kurdistanê ev mimkûne pêk were. Hem 
pêdawîstiya îranê bi vê yekê heye û hem 
jî pêdawîstiya Herêma Kurdistanê bi 
rewşeke wisa heye. Rewşeke wisya ew ê 
gelekî bi kerî Kurdistanê were. Ew ê di 
warê hinartina neftê de tihet bibin. 


Dr. Kaan Dilek di sala 1974’an de li Stenbol ji 
dayik bûye. Piştî xwendina dibistana navîn derbasî 
îranê bûye û li Zankoya Tehranê di beşa Ziman û 
Edebiyata Farisî de dest bi xwendina lîsansê kiriye. 
Piştî lîsansê Dilek di heman beşê de master û dok- 
tora wergirtiye û li îranê gelek salan rojnamegerî 
kiriye. Li ser polîtîkayên derve yên îranê, mezheba 
Şîetiyê gelek makale û pirtûk nivîsîne. Dilek niha jî 
li Enstîtuya Lêkolînên Aborî û Civakî (SESA) Nav- 
enda Lêkolînên Aştiyê yên Rojhilata Navîn (IMPR) 
de weke pisporê Rojhilata Navîn kar dike. 

er çar aliyê Entabê sor e, 
girên sor, axa sor. Bajêr ji 
dûrî ve tê dîtin. Zeytûnên 
zîvrengî, rezên zerî... Li 
ser Entabê ewrên şîrspî hene. Axa Entabê... 
ji keska herî kesk, ji sorê herî sor. Mirov 
zane ku dikeve bajarekî cuda. Bîhna îsotan 
tê pozê mirov. Ji dikkanan dûyê kebaban 
bilind dibe, bîhna goştê şewitî digere li ko- 
lanan. Belê, Entab devereke çetin e’, dibêje 
nivîskarek. 

Bajarê Entabê, yanê Dîlok, xaka Sûrî, Tir- 
kiye û Kurdistanê digîhine hev. Bi gotineke 
din sînorê nav Kurdistan û Sûrî û Kurdistan 
û Tirkiyê ye. Rêya hevreşîm, rêya ku ji ser 
Helebê ve alema ereb bi Anatolya û Derya 
Spî ve girê di de ji Dîlokê derbas dibe. Serîkî 
vê reyê heta Hindistanê, seriyê din jî heta 
Awrûpa dirêj dibe. Ji ber ku welatê ereban, 
welatê kurdan û welatê gelên Anatolyê 
digîhîne hev, di warê jeopolîtîka xwe de 
heremeke girîng e. 


Erdnîgar 

Bajêr di nav hêlîlarên 36 û 38 û di nav 
hêlîpanên 36 û 37an de ye. Pîvana xaka 
Entabê tevî bajarê Kilîsê 7642 km 2 ye. Erdî- 
ma Entabê % 51,9 çiya, % 26,9, deşt, % 2,2 
zozan û % 18,0 jî plato ye. Erdnîgara bajêr 
ku ber bi deşta Başûrê Rojavayê Kurdistan û 
deşta Sûrî firehdibe, bilindahiya xwe wenda 
dike. Bilindahiyabajêr ji deryayê 850 metre 
ye. Çiyayên ku dikevin nav sînorê Entabê 
ji bakûr ve diherikin nav axa bajêr. Ev çiya 
ji rêza Torosên rojhilatê başûrin û wek sîl- 
sîleyekî dikevin nav Antaqya, Mereş û Entab 
ê. Girê herî mezin li Çiyayê Sofê ye û 1496 
metre ye. Çiyayên din di axa Dîlokê de evin: 
Çiyayê Babaxenî (noom), Çiyayê Babadîlok 
(125001), Çiyayê Gurenîz (io69m) Çiyayê 
Xurşîd, Çiyayê Reş, Çiyayê Amanos û Çiyayê 
Sam. 


Fistiq 

Berhemekî van deştan ku Entabê bi 
cîhanê daye naskirin, fistiqin. Di demên 
kevn de ji ber ku bazirganiya van fistiqan ji 
alî bazirganên Şamî ve dihat kirin, navê vê 
berhemê wek ‘Şamfistiq’ maye. Lê belê, li 
gor hilberên Dîlokî, welatê fistiqan Entab 
e. Fermandarê îskender Vitellus, vê fistiqê 
bi xwe re biriye îtalya û ji vir jî, li Fransa û 
îspanya belav bûye. îro ji bilî Kurdistanê ev 
fistiq li îran, Afxanistan, Hindistan, Ameri- 
ka û li Başûrê Awrûpa tê çandin. Lê belê ji 
alî lezzet û rûnê xwe ve cûrê herî baş fistiqa 
Kurdistanê ye. Nîsbeta qaloriya wan bilind 
e. Naweroka fistiqa Entabê ji % 50 rûn, ji % 
20 proteîn û ji % 15 karbonhîdrat e. 

Sanayî 

Entap li ser xaka Bakûrê Kurdistanê 
bajarê herî dewlemend e. Sanayiya bajêr 
di aboriya Kurdistan, Tirkiye û Rojhilata 
Navîn de jî cîhekî mustesna digre. Bi vê 
taybetiya xwe nawendeke bazirganiyê ye 
ku Tirkiyê û Kurdistanê digîhîne hev. Ji 
ber ku li ser rêyên navnetewiye, nawenda 
derfirotina welatên ereb e jî. Ji % 5ê kargeh 
û fabrîqayên Tirkiyê li Entabê ne. Li bajêr 
sê heremên organîze ê sanayiyê hene. Li 



Li herema Entabê, nawenda yekem a rûniştvaniyê 
ku dîroka niviskî qeyd kiriye, bajarê Dolikê ye. Ev 
der 10 km li bakûrê bajêr e û nêzî gundê Dîlokê 
ye. Navê vê nawendê di çavkaniyên Bîzansiyan de 
wek ‘Telûk’, di çavkaniyên Ereban de jî wek ‘Dîba’ 
derbas dibe. 


wan hereman bi hezaran fabrîqa û kargeh di 
faaliyetêde ne û li ser 1200 hektar ax hatine 
sazkirin. Her sê herem li gor beşên hilberînê 
ji hev diqetin. Di herema yekem de fabrîqe 
û kargehên avakirin, makîne, metal, boyax, 
kîmya, plastîk, hesin, kaxiz cîh digrin. Di 
herema dûyem de; bi giranî tekstîl û xwarin 
cîh digre. înşaata herema sêyem jî hîn 
didome. 


ber ku cemaata wan nemane, paristgehê 
van eqeliyetan, dêr û sînangogên wan jî êdî 
hatine girtin. Salên dawî ku Entab bû nav- 
enda koçberiyê, ji bajarên derûdorê û heta 
ji deverên Kurdistanê ê dûr jî gelek malbat 
li Entabê bicîh bûn. Bi taybetî piştî qirkirina 
Mereşê a 1980’an bi sedan malbatên Elewi- 
yên kurd, berê xwe dan bajêr. Piştî pêlên 
koçberiyê Dîlokbû metrepolekî mezin. 


Rêvebirî 

Entab, ji başûr ve cîranê Afrîn û Helebê, 
ji rojava ve cîranê Edenê û Antaqyê, ji bakûr 
ve cîranê Mereş û Semsûrê, ji rojhilat ve jî 
cîranê bajarê Ruha yê ye. Bajarê Entabê bi 
hijmara şêniya xwe li Bakûrê Kurdistanê 
yek ji bajarê herî qelebalixe. Şêniya bajêr 
nêzî milyon û nîvek e. Ji ber dewlemendî 
û pêşketina sanayiyê, Dîlok her tim hedefa 
koçberiya aborî ye. Herwiha li bajêr 
zanîngeheke mezin jî heye ku, her sal bi 
hezaran xwendekar dihewîne. Bajarê Dîlokê 
li gor sîstema rêvebiriya Tirkiyê parêzgeh 
e. Navçên bi navê Ereban, Belkîs, Çînçîn, 
islahiye, Tilbeşer, Nûrdax û Qargamîş bi 
Entabê ve girêdayîne. 

Di salên dawîn de Navça Kilîsê, wek 
parêzgehekî ji Entabê hat veqetandin. Xo- 
panên Musaeli, Polateli, Elbey jî wek navçe 
bi Kilîsê ve hatin girêdan. Tewî ê ku bi 
Kilîsê ve girêdayîne, 17 nahiye û 616 gundên 
Entabê hene. Bajêr ji aliyê demoxrafya xwe 
ve tevlîhev e. Piraniya rûniştvanan kurd in. 
Ji kurdan jî gelek Elewî ne. Li nawenda ba- 
jêr, li navçe ya Belqîs, yanê Nizîbê û li Kilîs 
û li derdorê turkmen jî dijîn. Ev turkmenan 
di dema Osmaniyan de li Kurdistanê hatine 
bicîh kirin. 

Heta salên dawîn li bajêr gelek cihû, 
ermenî û suryanî jî hebûn. Ermeniyên 
Entabê ji ber tadeyên itîhat û Terakkî, di 
salên şerê yekem de koçî Sûrî kirin. Cihûyan 
jî di salên 1950’an de berê dan tsrailê. Ji 


Nav 

Li herema Entabê, nawenda yekem a 
rûniştvaniyê ku dîroka niviskî qeyd kiriye, 
bajarê Dolikê ye. Ev der 10 km li bakûrê 
bajêr e û nêzî gundê Dîlokê ye. Navê vê 
nawendê di çavkaniyên Bîzansiyan de 
wek ‘Telûk’, di çavkaniyên Ereban de jî 
wek ‘Dîba’ derbas dibe. Tê hezrkirin ku 
navê Dîlokê ji vir tê. Çavkaniyên dewleta 
Selevkosan û Romayiyan jî heremê wek 
‘Antaqya ya Torosan’ binav dike. Di dema 
seferên Xaçiyan de dîroknûs Mateos û 
Papaz Grîgor, navê heremê wek ‘Hantap’ 
dibêjin. Bajêr di heman salan de di çavkani- 
yên Ereban de wek ‘Ayntab’, di ê Ermeniyan 
de jî wek ‘Anthapt’ derbas dibe. ‘Eyntab’ bi 
zimanê Erebî tê wateya; ‘Kaniya Xweş’. Dîsa 
zanist Bedredîn Aynî ku ji Entabê yê, dibêje, 
navê bajêr ê kevn ‘Qala yî Fusûs’, yanê ‘Kela 
Gustîlka’ bûye.Piştî salên Şerê Cîhanê ê 
Yekem, ku bajêriyan li dijî dagira Fransiyan 
berxwedan, navê bajêr ji alî Meclîsa Tirk ve 
wek ‘Gazîayintap’ hat danîn û paşê jî wek 
‘Gazîantep’ hat guhertin. Bajêr niha jî di nav 
Kurdan de wek ‘Entab’ an jî ‘Dîlok’ tê binav 
kirin. 

Dîrok 

Lêkolînên ku li ser xaka Entabê hatine ki- 
rin, nîşandane ku li vê deverê jiyana civakî, 
hê di dema kevn a paleolitik de destpêkiriye. 
Berî zayînê di nava salên 2000 û 1460’an 
de li Başûrê Rojavayê Kurdistanê, yanê li 

Bajarê Entabê ji ber 
ku ji gelek şaristaniyan 
re xwedî malîtî kiriye, 
devereke dîrokî ye. Li 
erdnîgara Dîlokê gelek 
muzeyen servekirî hene. 


Dîlok û li derûdorê, bajardewlet hebûn. Ev 
dewlet di karên derve de bi împaratoriya 
Hîtîtî ve girêdayî bûn. Yek ji van dewletan 
Qargamîş bû, ku di nav tixûbên Entabê 
daye. Piştî ku Hîtîtî li heremê belavdibin, b.z 
heta salên 539’an axa Dîlokê dikeve destê 
wan. Di demên dawîn de bi dorê; Artêşa 
Pers û a îskender Mezopotamyayê û Dîlokê 
dagir dikin. Navça Belqîs, yanê Nizîp di van 
deman de ji bo şaristaniyên Selokîdî û Kom- 
magene dibe nawendên çandî û siyasî. Piştî 
zayînê heta salên 400’î desthilatiya Romay- 
iyan, heta 628’an jî a Sasaniyan li Entabê 
hukum dajon. Herem heta di sala I5i6an 
de dikeve destê Osmaniyan, bi dorê di nav; 
Ereb, Xaçî, Eyûbî, Selçûqî, Îlhanî, Memlûkî 
û Moxolan de dest guhertiye. 

Bajarê Entabê di bîranînên gerokan de 
jî cîh digre. Wek mînak Evliya Çelebî ku di 
sala 1671’an de li Entabê digere, vî bajarî 
wiha liqelem dide ‘Bajarê Eyintab bi temamî 
ji 32 taxî pêk hatiye. Li bajêr 8 hezar û 67 
xaniyên xwelî ku wek qesran bilindin û bi 
kirêcê hatine spîkirin hene. 40 cûre trî, bi 
hezaran devkul dims, şîraniyên bi fistiq, 
sucûx û bastêq û meşlûrê Eyntabê, ji Ereb 
heta Ecem, ji wir heta Hindistan diçe. Xu- 
lasa ji bo mirov têr behsa vî bajarî bike, ne 
pênûs têr dike, ne jî ziman.’ 

Piştî desthilatiya Osmaniyan, herem bi 
Eyaleta Helebê ve hat girêdan û di sala 
1839’an de ji alî Mihemed Elî Paşa yê 
Misrî ve hat dagirkirin. Piştî ku cardin 
ket destê Osmaniyan di sala 1914’an de 
wek sencexeke serbixwe hat birêvebirin. 

Di sala 1918’an de ku Dewleta Osmanî di 
Şerê Cîhanê ê Yekem de têk çû, pêşiyê ji 
alî Îngilîzan, paşê ji alî Fransiyan ve hat 
dagirkirin. Piştî vê bûyerê heta sala 1921’an 
gelê Entabê di serokatiya Qereyilan û Şahîn 
Beg de, li dijî Artêşa frensî şer kir. Li bajêr 
û navçeyan pevçûnên xedar derketin û di 
encam de leşkerên Fransî mecbûr man ku 
ji Entabê vekişin. Lê di vê pêvajoyê de ku 
Kemalîstan li Enqerê hukûmetek û artêşek 
damezirandibûn, di 2oê cotmeha 1921’an 
de bi Fransiyan peymana valakirina Entabê 
morkirin û baiar ket destê hêzên Komara 
Tirk. 

Kele 

Kela Entabê, li Kurdistanê mînakeke 
ku li ser xwe maye. Bi heybet û bi dîroka 
xwe ya sirrî bal dikşîne. Bingeha kelê di 
dema Romayiyan de wek bircekî çavderiyê 
hatibe avêtin jî, di demên dawîn de hatiye 
firehkirin. împaratorê Bîzansê Justinus 
jî, di sedsala 6an de kela Dîlokê bi şeklê 
îro avakiriye. Pîlana kelê wek daîreyeke 
gilover e. Dîwarên kelê ji kevirên mezin 
hatine rîsandin û ji alî 12 bircan ve hatiye 
zexmkirin. Bircekî kelê berheme dema 
Romayiyaye. Bircên rojavayê kelê jî ji dema 
Memlûkiyan maye. Di kelê de gelek rêçên 
avahiyên kevn hatine dîtin û restorasyona 
kelê hîn didome. 

Muzeya Yasemek 

Bajarê Entabê ji ber ku ji gelek 
şaristaniyan re xwedî malîtî kiriye, dever- 
eke dîrokî ye. Li erdnîgara Dîlokê gelek 
muzeyen servekirî hene. Yek ji van muzeyên 
servekirî Yasemek e. Muzeya Yasemek 23 
km dûrî Navça îslahiyê ye. Navê vê deverê 


wek ‘Ocaxa Keviran’ an jî ‘Atolya Peykeran’ 
jî derbas dibe. Axa derûdorê ji kevirên 
bazalt, ji rengê gewrê rengbinevş pêk tê. Ev 
kevirê biqalîte, gelek hişke û çavîkên hûr lê 
ne. 

Muzeya Yasemek cara yekem di sala 
1890’an de, ji alî arkeolog Felix von Lus- 
chan ve hat keşfkirin. Li heremê xebatên 
kolan û lêkolînên sîstematîk di sala 1958 
û I96ian de ji alî heyeta ku di serokatiya 
Prof. Bahadir Alkim da bû, hat çêkirin û di 
van xebatan de 200 peyker ji bin axê hatin 
derxistin. Di salên dawîn de jî, xebatên 
kolanê berdewam kiriye û 300 peyker û 
neqşên kevirîn hatine derxistin û pakijkirin. 
Piştî van xebatan derûdora Yasemekê hatiye 
tekûzkirin û wek muzeyekî hatiye rastkirin. 

Li gor lêkolînan, ev atolya peykeran di 
dema Hîtîtiyan de, berî zayînê di salên 1375 
û 1335’an de ji alî qral Supilûma ve hatiye 
vekirin. Di avakirina deverê de, gelê heremê 
hatiye xebitandin. Piştî ku împaratoriya 
Hîtîti xerabû û li Kurdistanê qraliyetên 
biçûk avabûn li herema Dîlokê jî, b.z di 
salên 9 % de, bi navê Samal qraliyetek hat 
damezirandin û atolya peykeran dîsa ket 
faaliyetê. Di peykerên deverê de bandora 
Asûrî, Hîtîtî û Sûriyan û di demê dawîn de 
ji bandora Aramiyan tê dîtin. Ev devera ku 
rêçên gelek şaristanî û dewletan dihewîne, 
b.z di sedsala 8an de dikeve destê Asûriyan. 
Piştî desthilatiya Asûriyan ocaxa kevir û 
atolya peykeran jî hatiye girtin û xebatkarên 
vê deverê koç kirine. Peykerên Yasemekê 
bi hakîmiyeta Asûriyan ve ketiye xwewneke 
kûr û heta sala i890an di bin axê de mane. 

Ocaxa kevir li ser 100 km 2 cîh girtiye. 
Teknîka kevir derxistin û peyker çêkirina 
wê demê gelekbalkêş e. Pêşiyê derûdora 
kevirê bazalt, ê ku te derxistin, bi balyoz 
û çakûçan tê rastkirin. Axa dora kevir tê 
pakijkirin. Di qeraxên bloqên ku tê jêkirin 
de, hin qul tên vekirin û darên ziva di wan 
de tên çikkirin, piştî ku ev dar tên şilkirin 
firehdibin û kevir diderizînin. Bazaltê ku ji 
kutleya mezin diqete, dibin atolya peykeran 
ku li quntarên çiya ye. Şeklên ku wê li ser 
bazalt bê neqşkirin, bi şablonan li ser kevir 
tê xêzkirin. Paşê di sê merhaleyan de kevir, 
tê rotûşkirin û peyker tê derxistin. 

Belqîs û berhemên dîrokî 

Bermayiyên bajarê Belqîs, 10 km dûrî 
navçêyê, li gundê Belqîsê ye. Mîratên 
bajêr ji dema Roma ya Helenîstîk û Bîzan- 
siyan maye. Belqîs ji çar bajêrê mezin ê 
Şaristaniya Kommagene ye ku ew dewlet 
berî zayînê di sedsala yekem de li xaka 
Kurdistanê hatibû sazkirin. Gelek peyker û 
neqşên ku ji vê bermayiyê hatine bidestxis- 
tin, li Muzexana Entabê tên teşîr kirin. Pirê 
van peykeran, ji qebran hatine derxistin û 
ew remza kesên ku di qebran de veşartîne. 
Mixabin gelek deverên herema Belqîs, di 
sala 2000an de tevî bermayiyên binaxê di 
bin bendava Bîrecûkê ma. 

Li Belkîsê berhemekî giranbiha Willaya 
Romayiya ye. Li zemîna vê avahiya ku ji 
Romayiyekî dewlemend maye, taswîrê 
daweta Qral Dionisos hatiye neqşkirin. Di 
vê avahiyê de mozaîqên ku xwedî bihayeke 
hunerî ne hatine dîtin. Ev wîla jî tevî ber- 
mayiyên din ên Belkîsê di bin ava bendava 
Bîrecûkê de ma. 


Mizgefta Elî Necar berhemeke Dîlokê ê 
kevn e. Li taxa Tebaxxanêye. Li gor Ewliya 
Çelebi ev mizgeft di sala I376an de hatiye 
lêkirin û di sala i8i6an de ji serî ve hatiye 
restorekirin. Pîlana avahiyê çargoşe ye. 
Minara qalind û silîndîrîk a nava mizgeftê li 
ser qaîdeyekî heştgoşe hatiye danîn. 

Sûka Entabê; Alemeke Çîrokan 

Sûka Dîlokê di navbajarên Kurdistanê de, 
a herî şên e. Dengê ku ji hesinkarên Entabî 
belavdibin, serê şeveqan bajêr radikin ser 
lingan. Çakûçên ku bi hezaran sale li ser 
orsê, hesinên sor dipelixînin wek enstru- 
manekî di jiyana Entabiyan de hîn jî deng 
ve didin. 

Xerat jî di sûka Entabê dê hîn jî cîhekî 
taybetî digrin. Mehên havînê ji bo xeratan 
demên kar e. Cûrên daran di destên wan ê 
bi meharet de, ji gelek şeklan derbas dibin û 
heta nav malan diçin. 

Yek ji berhemên darê destê xeratan, 
topacên destê zarokan e. Zarokên Entabê 
tevî qirnap û topacên xwe, kêfa zarokatiya 
xwe derdixin. 

Sifirvan 

Sifirvanî qasî dîroka mirovahiyê kevn e. 

Li deverên din sifir tevî çînko tê bikaranîn. 
Taybetiya sifirvaniya Dîlokê ew e ku yek 
perçe tê hilberîn. Di berhemên sifir ê Entabê 
de ji bo perçeyên sifir bi hevre bê zeliqan- 
din, lihêm an jî madenekî din nayê bikar 
anîn. Tiştên xemlê, pêdiwiyên mitbax û 
malan ê ji sifir, li Entabê bi rêbazên taybetî 
tên çêkirin. Rûyê berhemên sifir bi çakûç û 
qelemeke pola bi sebr tê neqşandin. 

Eba 

Qumaşekî taybetî ê din ku li Dîlokê tê 
hilberîn eba ye. Eba ji mû û pirçên lawirên 
wek; deve, ga, hesp, mî û bizinan tê rîsan- 
din. Ev kincê ku ji qumaşê taybetî tê çêkirin, 
mêr lixwedikin. Li jora eba ji bo serî û li 
kêlakan jî, ji bo milan dû kun tên vekirin. 

Ev kinc bê mile. Di demên kevn de, ji bo 
rengdayina vî qumaşî, qalîk û koka gûzê, 
pelê simaq û heylangozan û cûrên giyayan 
dihatin bikaranîn. Lê îro eba vê taybetiya 
xwe wendakiriye û bi boyaxên çêkirî, bi be- 
nikên polyester tên rengkirin. Berê motîv û 
rengên li ser ebayan, cîh û statûyên însanan 
a di nav civakê de jî keşfdikir. Dewlemen- 
dan ebayên hevreşîm û çûxe li xwe dikirin. 
Xizana jî ê bê motîv û erzan. îro hîn jî li hin 
gundan hinek kes ebayan li xwe dikin. Piştî 
ku makîne û sanayî pêşket û dezgehên des- 
tan hêdî hêdî ji holê rabûn, hilberîna ebayan 
jî, ber bi dawiya xwe ve diçe. Li Dîlokê niha 
hosteyên ebayan gelek kêm bûne. 

Midbex 

Midbexa Entabê, ne tenê li Kurdistanê, 
belkî jî li cîhanê yek ji mitbaxên herî dew- 
lemend û bi tam e. Di xwarinên Entabê de, 
goşt, zebze û şîranî seretayên bingehînin. 
Dîsa gelek cûrên baharat, avdonk û sos, van 
xwarinan dixemlînin. Kebab, kiftik, lehm- 
ecûn, kifta xaf, qatmer, beqlawa, mûska û bi 
dehan cûrên xwarinê... 

Dû mînak ji midbexa Entabê: Şorbeşêrîn; 
Birinc di avê de tê kelandin û piştre bi dims 
(doşab) re hinek din tê kelandin û piştî 
hinek sardibe tê xwarin. 

OHAL ji nû ve di rojevê de ye 


Kalê Badî 

P iştî qetliyama li Pirsûsê 32 ciwa- 
nan jiyana xwe jidestda Tirkiye û 
Bakûrê Kurdistanê ket nava ragêşî 
û pêvçûn şerekî dijwar. Herwiha li hemû 
bajaran careke din cenaze tên definkirin, 
hawar û alozî bilind dibe û tevî vê dîsa hin 
pêkhateyên salên 90’î rû didin. Şerê ku ji 
aliyê PKK û dewletê ve di asta pêvajoya 
çareseriyê ya herî bilind de hat destpêbûn, 
ji aliyê herdû aliyan ve gelek dewer hatine 
girtin û herêmên ewlehiyê hatine avakirin. 
Nêzikahiya herdû aliyan ku wek bi hêzbûna 
di pêvajoya aştiyê tê nirxandin careke din 
dibe sedema şewitandina daristanan, vala- 
kirina gundan û koçên nû. 

Ev pêkateyên ku di salên 90’an de di 
rewacê de bûn û ji sedema wê bi hezaran 
gund hatin valakirin, niha dîsa di rojevê 
de ne. Bi vê mebestê li Kilîs, Agirî, Dêrsim, 
Şirnex, îdir, Wan, Colemêrd û Qersê gellek 
qadên ku wek herêmên bi ewle yên taybet 
hatin ragihandin. Ev ragihandin di 5 Teb- 
axê de destpê kirin û wê heta 19’ê Tebaxê 
dom bikin. 

Ji bo parastinê valakirina herêman? 

Herêmên bi ewle yên taybet ku di salên 
90’an de bi hinceta ewlehiyê gellek caran 
hatibûn ragihandin û bûbûn sedema vala- 
kirin û têkbirina aboriya herêmên çeper ên 
Bakurê Kurdistanê, piştî jinûve despêkirina 
şerê li dij PKK’ê dîsa ketin meriyetê. Bi 
biryara Walîtiyên Kilîs, Agirî, Dêrsim, 
Colemerg û Qersê 14 herêmên stratejîk 
wek herêmên ewle yên taybet hatin ragi- 
handin û ev herêm wek herêmên leşkerî ji 
çûnûhata sivîlan re hatin qedexekirin. Ev 
biryara ku wê ji 5’ê Tebaxê heta 19’ê Tebaxê 
bê pêkanîn, di serê şêniyên herêmê de gu- 
manên xeternak der kirin. Kes û berpirsên 
dezgehên herêman diyar dikin ku armanca 
vê biryarê valakirina van herêman û ji holê 
rakirina binemaya aborî ye. 

Walîtiyên van bajarên ku qadên wan 
herêmên bi ewle yên taybet hatine ragihan- 
din di derbarê biryarê de daxuyandin ku 
ji ber çalakiyên rêxistinên terorî ku dibin 
sedemê têkçûna civakî, aborî û azadiya 
geştê ya hemwelatiyan wan vê biryarê 




stendiye. Walîtiyan her wiha ragihandin 
ku armanca vê biryarê ew e ku can û malên 
hemwelatiyan biparêzin, aramiya herêman 
pêkan bikin û gel û dewletê ji êrîşên ter- 
orîstan biparêzin û di çarçoveya mewzûata 
yasayên ku vê biryarê rewa dikin de wan 
van biryaran xistiye meriyetê. 

Gefên valakirina gundan 

Her çiqas di daxuyaniyên walîtiyan 
de armanca vê biryarê wek parastina 
can û malên şêniyên van herêman bê 
destnîşankirin jî pratîkên vê biryarê bi 
wêneyekî din dertê pêşberî gel. Parlamentê 
Berê yê CHP’ê Huseyîn Aygun bi ser 
hesaba xwe ya Twitter’ê ragihand ku piştî 
vê biryarê leşker çûne gundê Qereçawuş ê 
Xozata navçeya Dêrsimê û ji gundiyan re 
gotine; “Gundê xwe vala bikin, eger hûn 
vala nekin, ji bûyerên ku wê bêne serê we 
em ne berpirsyar in.” Aygun, ragihand ku 
gundiyan jî gotiye ku tu dereke me ku em 
biçinê tune ye û da zanîn ku di derbarê 
mijarê de wan serî li Dadgeha Birêvebir 
a Elezîzê daye û di serlêdanê da wan ji 
dadgehê re ragihandiye ku sedemê biryara 
herêmên leşkerî yên bi ewle wek çalakiyên 
rêxistinên terorî û bêparmayîna hemwelati- 
yan a ji mafên xwe yên civakî û aborî hatiye 
destnîşankirin, lê belê ev biryar bixwe van 
mafê hemwelatiyan ji hole radike û ji ber 
vê yekê wan doza rawestandina vê biryarê 
kirî ye. 


‘Wê Dêrsim veneg- 
ere 90’an’ 

Fatih Mehmet 
Maçoglu yê Şaredarê 
Pulura navçeya 
Dêrsimê ku piraniya 
qadên wê di çarçoveya 
vê biryarê de wek 
herêmên qedexe 
hatiye destnîşankirin 
ji BasNûçeyê re 
ragihand ku di van 
salên dawî de di warê 
tûrîzmê û debarkariyê 
de li herêma Pulurê 


pêşketinên mezin çêbûne, di warê aborî de 
herêm bi xwe ve hatiye û vê yekê şêniyên 
navçe û gundên wê rûgeş kirî ye. Maço- 
glûyê ku tekane şaredarê Partiya Komunîst 
a Tirkiye(TKP)’yê ye angaşt ku ewlehiya 
herêmê hacet e, lewre li herêmê tu bûyerên 
tûndiyê pêk nehatine û got: “Ev sedemê ku 
rayedarên dewletê ji bo çûnûhata sivîlan 
herêmê qedexe dikin bê bingeh in. Di van 
salên dawî de hem ji hundur û hem jî ji 
derveyê Tirkiyeyê bi hezaran tûrîst dihatin 
Dêrsimê û bi taybetî jî navçeya Pulurê. Her 
wiha; piştî pêvajoya çereseriyê destpê kir, 
ji ber rewş asan bû, gellek kesên ku ji van 
deran koç kiribûn dîsa vegeriyan herêmê 
û dest bi xwedîkirina ajalan û bi taybetî 
xwedîkirina mozan, çandiniyê û fêkîkariyê 
kirin.” Maçoglû da zanîn ku ev biryara qe- 
dexekirina van herêman tirsa vegera salên 
90’an der kirî ye, lê belê ew ê nehêlin ku 
salên 90’an paşve vegerin. Maçoglû, diyar 
kir ku ragihandina 14 herêmên ewlehiyê tê 
wateya Dêrsimê ji Dêrsimiyan paqijkirinê û 
da zanîn ku wê gelê Dêrsimê û Pulurê ji vê 
biryarê re bêdeng nemîne û wê nehêle ku 
Dêrsim bê valakirin. Mehmet Maçoglu got 
ku di rojên pêş de wê bi hevkariya hemû 
kes û dezgehên ku di vê mijarê de xwe ber- 
pirsyar dibînin re li hember vê polîtîkayê 
çalakî û daxuyaniyan bikin û wê nehêlin ku 
Dêrsim vegere 90’an. 

Şêniyên zozanan direvin 

Piştî stendina vê biryara herêmên leşkerî 
yên ewle, ji van herêman agahiyên ku ev 
herêm têne valakirin jî hatin. Hate ragi- 
handin ku li Bazîdê, li gund û zozanên der- 
dora Çiyayê Kir, ji bo di demeke nêz de vê 
herêmê vala bikin hemwelatî ji alî leşkeran 
ve hatine hişyarkirin û ji ber vê yekê gellek 
gundî û kesên ku ji bo debara xwe li van 
gund û zozanan dimînin reviyane navçeya 
Gihadînê. Hate ragihandin ku gellek 
şêniyên gundên Gurd, Qendîl, Stûrka, 
Kanîsipî û zozanên herêma Gihadînê ji 
bêçarî malên xwe bar kirine û ji vê herêmê 
reviyane. Di derbarê mijarê de hemwelatiyê 
bi navê Samed Tekyurek ê ku ji zozanê 
Çiyayê Kir reviyaye Gihadînê ragihand ku 


ji ber tirsa mirinê, li gel ku ne dema vegera 
ji zozanan e jî ew bi ziyaneke mezin a aborî 
razî bûne ku ji herêmê birevin. Tekyurek 
ragihand ku leşkeran gefan li wan xwariye 
ku heta 15 rojan herêmê vala bikin û ji ber 
vê yekê wan herêmê terikandiye. 

Herêmên qedexekirî û pêwendiya 
tirsa talana sirûştî 

Weke tê zanîn, li Rojavayê Kurdistanê 
piştî ji alî hêzên kurd ve bi destxistina 
Grê Spî ku Kobanê û Cizîrê gihande hev, 
rayedarên dewleta Tirkiyeyê vê yekê ji bo 
Tirkiyeyê wek xeteriyeke mezin ragihandin 
û ji bo pêşî li gihandina Efrîn û Kobanê 
bigirin, hejmareke mezin a leşker û çekên 
giran, li ser sînorê navbera Kobanê û Efrîm 
bi cih kir. Hate zanîn ku 2 herêmên bajarê 
Kilîsê ku li ser sînorê Rojava dikeve jî di 
çarçoveya vê biryara herêmên ewle yên 
taybet de hatine qedexekirin. Ji bilî van 
herêman li Dêrsimê û navçeyên wê 14, li 
Colemergê 19, li Agiriyê herêmên Çiyayê 
Agirî û Çiyayê Kir û li Şernexê jî hin 
herêmên din ji çûnûhata sivîlan re hatine 
qedexekirin. 

Di nav vê hengameya şer û pevçûnên 
ku di navbera PKK’ê û Dewleta Tirkiyeyê 
de despê kirin de xala herî balkêş jî bi şer 
û pevçûnan re li hin herêmên stratejîk 
destpêkirina şewitandina darista û zeviyên 
Bakurê Kurdistanê ye. Hevberdevkê Me- 
clîsa Ekolojiyê ya Amedê ya Tevgera Ekolo- 
jiyê ya Mezopotamyayê Gultekin Aydeniz 
di hevpeyvîna xwe ya bi Rojnameya me 
BasNûçeyê re ya dû hefte berê de angaştibû 
ku ji bo veberhênanên sirûştî yên Bakurê 
Kurdistanê projeyên pir mezin ku dikarin 
erdnîgariya wê têk bibin jî hatine dest- 
pêkirin, bi vê mebestê gellek bendav têne 
avakirin, ji bo bêne bêkêrkirin da ku ji hin 
armancan re derfetdar bibin hin herêm tay- 
bet ji bo Santralên Enerjiya Hîdron(SEH) 
têne şiwitandin û ev pengava nû her çiqas 
ji bo ewlehiyê hatibe destpêkirin jî armanc 
ne tenê ewlehî, her wiha dabînkirina hemû 
cûre çavkaniyên ku enerjî jê têne peydaki- 
rin e jî. 


BasNûçe 10 - 16 Tebax 2015 


JiN 13 



Evindar Tekin 


B i destpêka pêvçûn û şerê ku ji nûve 
di nevbera PKK û dewletê de rû da 
careke din metirsiya kuştinan li nava 
civakê belav dibe û pêşketinên siyasî û civakî 
di xeterê de ne. Herwiha ci gelek derdorên 
civakî jî banga rawestandina şer û destpêki- 
rina diyalog û muzakereyan bilind dibe. Jin 
ên ku her tim di dema şer de mafên wan û 
jiyana wan herî zêde tê binpêkirin jî careke 
din bang li herdû aliyan dikin da kû şer bidin 
rawestandin. Xebatkar û çalakvanên jin ên 
sazî, partî û dezgehên jinan ên li Kurdistanê 
bi rêya BasNûçe’yê bang li PKK û dewletê 
dikin da ku herdû alî jî bê şert û merc destên 
xwe ji çekan bikêşin û zarokên wan nedin 
kuştin. Jinan herdû alî jî hişyar kirin da ku 
ew şer giraniya herî mezin li ser jiyana wan 
dike û divê bi lez muzekere bi beşdariya jinan 
bê destpêbûn. 

Özgökçe: Divê daxwazên kurdan bên 
radîkalizekirin 

Li Bakurê Kurdistanê di 3’ê Cileya 2013’an 
de bi çûyîna şandeyeke siyasî li imrali’yê 
pêvajoyeke nû destpê kir û bi daxuyaniya di 
Newroza heman salê de ku ji aliyê vê şandeyê 
hate dayîn ev pêvajo bi awayekî fermî û 
eşkere pêş ket. Herî dawî bi lihevkirina 
Dolmabahçe’yê jî ji raya giştî re hate rave- 
kirin. Lê ji ber pirsgirêkên bê ewlebûnê yên 
her du aliyan û manevrayên siyasî pêvajo bi 
awayekî bi rêk û pêk nemeşiya. Hilbijartinên 
parlamentoyê, têketina hilbijartinê ya HDPyê 
wek partî, rewşa Rojava û pêşketina hêzên 
kurd, îddiayên li ser piştgiriya Tirkiye’yê 
bo DAIŞê, çêkirina qaleqol û bendavan ev 
pêvajo têk bir û xitimand. Piştî hilbijartinê 
jî ku HDP bi ser ket û projeya AKP’ê û 
Tayyip Erdogan ya serokatiyê neçû serî ji 
hêla hikûmetê ve ji bo ku vê rewşa erênî û 
aştiyane xirab bibe û dîsa weke berê desthi- 
latiya xwe xurt bikin şerekî dijwar û piralî 
dan destpêkirin. 

Di warê vejiyandina pêvajoya çareseriyê de 
çalakvana Komeleya Jinan ya Wanê Zozan 
Ozgökçe got ku di vê pêvajoyê de ya herî 
baş ev bû ku cenaze nedihatin Tirkiye’yê lê 
her tim dihatin Kurdistanê û şerê kurdan li 
Rojhilata Navîn didomiya û ji bo kurdan dîsa 
cenaze dihatin û dayîkên kurd dilorandin û 
tiştekî cidî ji bo kurdan neguherî. Özgökçe 
anî ziman ku Erdogan li dijî kurdan şer daye 
destpêkirin û divê muzakere di biwareke din 
de bidome, divê xweseriya kurdan ava bibe, 
çarenûsa xwe bi destê xwe diyar bikin da 
ku ev dijminatî bidawî bibe. Ozgökçe got ku 
divê êdî li ser maseya lihevkirinê daxwazên 
kurdan bi awayekî radîkal û xurt bên ziman 
û bên radîkalîzekirin, ji bilî van daxwazan 
êdî her tişt xapandin e. Zozan Özgökçe bale 
kişand ku ji bo vejiyandina pêvajoyê divê ew 
wek jin, raya giştî ya navneteweyî hayîdar 
bikin. 

Giilmay Gumiişhan: ’Berê jî cidiytek 
tune bû’ 

Seroka YAKA-KOOP’ê ya Şaxa Wanê 
Giilmay Giimiişhan li ser pêvajoya ku van 
demên dawîn derbeke mezin xwar nêrînên 
xwe parvekir û got ku ji salên 1990’î û vir de 


Jinên Kurdistanê: 

Çekan rawestînin zarokên me nekujin 


ên ku aştiyê herî zêde dixwazin jin bixwe ne 
lewre şer herî zêde bandorê li jin û zarokan 
dike, bi sedan jin û zarok ji ber zêrandinên 
şerî mexdûr dibin û jin ji ber vê yekê jî 
bi awayekî giştî dengê xwe bilind kirin. 
Giimiişhan got ku ji berê ve di pêvajoyê de 
dilsozî û ciddiyetek tune bû, weke ku her du 
alî jî ji bo hin hesab û planên xwe baş bidin 
rûniştandin bi taqtîkî nêzîkî hev dibin, lew re 
heke jidil bibûna gavên pêvajoyê ji raya giştî 
re zelal kiribana û saziyên sivîl ên serbixwe 
jî tevlî pêvajoyê kiribana. Giimiişhan got ku 
destkeftiya herî mezin a vê pêvajoyê ew e 
ku mirov nedihatine kuştin û çek rawesti- 
yabûne. Giimiişhan li ser beşdarbûna jinan a 
pêvajoya aştiyê jî got ku jin li her bajarî her 
tim li ser piyan in, lê meriv nikare bibêje sazî 
û dezgehên femînîst ên jinan bi tevahî dengê 
xwe bilind kirine, bes beşeke ji wan daketine 
kolanan. 

Duysal Karataş: Divê nêzîkbûn însanî 
û wijdanî be 

Sekretera Mafên Mirovan a Tevgera Azadî 
Duysal Karataş jî di derbarê meseleyê de 
da zanîn ku divê her du alî jî bi zimanekî 
nermtir û aştiyane nêzîkî hev bibin û divê 
agirbestek bê îlankirin û tecrîda li ser 
Imaraliyê ji holê bê rakirin. Karataş got ku 
kesayeta yekemîn di vê pêvajoyê de Abdullah 
Öcalan bixwe ye. Karataş li ser sekna jinan di 
vejiyandina aştiyê de anî ziman ku divê jin, 
zimanê aştiyane belav bikin, ên ku dimirin 
bes gerîla nîn in û daxwaz ev e ku ji tu alî 
kes nemire, nêzîkbûn divê însanî û wijdanî 
bibe. Her wiha Karataş got ku ên ku hev baş 
fahm bikin jin in, lewre heman êş û kulan 


dikişînin, bi taybetî deriyên jinên Kurdistanê 
ji rojava re bê vekirin û dan zanîn dê were 
kirpandin ku mexdûrên herî mezin di şer de 
dayîk in. Her wiha Karataş anî ziman ku divê 
muzakere dîsa bêne destpêkirin û domandin. 

Hatice Tunar: ’Divê gavên şênber bên 
avêtin’ 

Endama HAK-PAR’ê Hatice Tunar jî 
destnîşan kir ku berî her tiştî divê çek bên 
rawestandin da ku siyaset hîn sexlemtir were 
meşandin. Tunar anî ziman ku di bin siya 
çekan de axaftina li ser aştiyê ne pêkan e, 
piştî rawestandina çekan jî divê gavên ji berê 
xurttir bêne avêtin û divê baweriya raya giştî 
bê xurtkirin, lew re berê baweriya her kesî 
pir xurt bûye lê niha tev hatiye şikandin û 
bo vê jî divê gavên şênber bên avêtin, lewre 
axaftin êdi têrê nake. Herwiha Tûnar got ku 
mexdûrên şer tim jin û zarok in, hewldana 
jinan jî di bin siya çekan de wê bi kêr neyê, 
gava jin dadikevin kolanan ji aliyê polêsan 
ve tên zêrandin, hawîrdora jinan hatiye 
dorpêçkirin. Tûnar got ku bo rawestandina 
çekan divê jin, bi taybetî jî dayîk kom bibin û 
ji raya giştî re dengê xwe bilind bikin. 

Serap Aldemir: Divê helwesta Kurdis- 
tanî bê pêşxistin 

Endama PAK’ê Serap Aldemir jî di derbarê 
pêvajoyê de anî ziman ku daxwaz û hewldan 
ev e ku pêvajoya çareseriyê cardin bê dest- 
pêkirin, her wiha divê hemû jinên kurd bi 
hev re tevbigerin û divê bi pêşxistina helwes- 
ta Kurdistanî ev pêvajo cardin bê destpêkirin 
û daxwaz û gavên şênber bên avêtin. Aldemîr 
bo ji nû ve destpêkirina aştiyê divê axaftin û 


hevdîtin bêne kirin, gerila jî leşker jî zarokên 
jinan in û jin naxwazin kes bimire, tu wateya 
vî şerî tuneye, birêxistinbûyîna jinan ne têr 
e, divê xurttir bibe û zimanê aştiyane belav 
bibe. 

Evin Bahar Diindar: Şer ji hêla der- 
dorên tarî ve dan destpêkirin 

Ji KDP-T’ê Evin Bahar Dûndar jî li ser 
heman daxwazê gotinên xwe bi me re parve- 
kir û anî ziman ku pêvaja çareseriyê bi xweşî 
destpê kiriye û li Bakurê Kurdistanê meyla 
kurdan a li ser HDP’ê xurt kiriye, bes ji hêla 
mantalîteyeke tarî ve çalakiyên provakatîf 
hatine kirin, li bajaran çalakiyên ku ne li gorî 
şêweya PKK’êne hatine kirin, dewletê op- 
erasyon zêde kirine û ev yek di serî de jinan 
û hemû kesan ditirsîne. Dûndar bale kişand 
ku jin ne aliyekî şer in bes yek ji aliyên aştiyê 
ne û aştî bi destê jinan pêk tê, ji bo vê jî jinên 
kurd bi pêkhatina yekîtiya netewî dikarin 
raya giştî ya cîhanê hişyar bikin. 

Hayriye Aşçioglu: Beyîjinanpêvajo 
nameşe 

Ji KAMER’a Amedê Hayriye Aşçioglu ji 
di derheqê mijarê de got ku pêvajoyeke ku 
jin tê de nîn in wê kêm bimîne, lewre şer, ji 
herkesî zehftir bandorê li jinan dike û divê bi 
zimanekî aştiyane her du alî nêzîkî hev bibin. 
Her wiha Aşçioglu got ku piştî pêvajoya 
çareseriyê daxwaza aştiyê xurt bûye û êdî 
dayîkên qurbaniyan nabêjin bila weten sax 
be, êdî daxwaza aştiyê tê ziman û ev zanîn 
hatiye astekê û pêvajoyeke ku bêyî jinan tim 
nîvco dimîne. 

Şengal 



Lîsa Deysem 


B i hilkefta yekemîn salvegera qirkirina 
Şengalê ku ji hêla DAIŞ’ê ve di 3 
Tebaxa 2014’an de hatibû kirin û bi 
hezaran ezdî hatin kuştin, bi deh hezaran ji 
warê xwe koçkirin û dîsa bi hezaran jinên 
ezdî ji alî DAIŞ’ê ve dîl hatibûn girtin û hîn jî 
di derbarê aqûbeta wan de agahiyên rasteqîn 
nayêne zanin li Hewlêr, Silêmanî, Amedê 
û gellek deverên din ên Kurdistanê çalakî 
û merasîm hatin lidarxistin. Di van çalakî 
û merasîman de hate xwestin ku jinên ezdî 
ji dest DAIŞ’ê bêne rizgarkirin û Şengal bê 
azadkirin. 

Bila NY bûyerê wek qirkirinê bipe- 
jirîne 

Di yekemin salvegera qirkirina ezdiyan ku 
ji alî ezdiyan ve wek qirkirina 73. tê binavki- 
rin de li gellek bajarên kurdistanê çalakî û 
merasîmên bibîranînê têne lidarxistin. Di 
van çalakiyan de hate xwestin ku Şengal 
bê rizgarkirin û ev qirkirin ji alî Neteweyên 
Yekbûyî ve wek qirkirin bê naskirin. Di 
merasîma li Duhokê hate lidarxistin de hate 
gotin ku ji bo xelaskirina ezdiyên di destê 
DAIŞê de, hewldanên raya giştî ya cîhanê têr 
nake. Di bîranînê de berpirsên RHK’yê soz 
dan ku ew ê hewldana xwe bo xelaskirina 
kesên di destê DAIŞê de bidomînin. Serokê 
Rêvebiriya Herêma Kurdistanê (RHK) 
Mesûd Barzanî jî di merasimê de xîtabî gel 
kir û da zanîn ku ku ji bo azadkirina Şengalê 
amadekarî tên kirin, planeke berfireh hatiye 
amadekirin lê belê divê ew hinekî din jî 
li bendê bimînin da ku plan ji hev belav 
nebe. Barzani got: “DAIŞ namerdane êrîşê 
dike, lê em di êniyên şer de heyfa xwe bi 
merdane distînin û em ê bistînin jî. Bi hêviya 
Xwedê, di demeke nêz de em ê Şengalê bi 


Nisêbînê jî sê hezar û pênsed kes di kampên 
AFAD’ê de têne hewandin. Mizrak da zanîn 
ku di destpêkê de 32.000 kes derbasî Bakur 
bûne, gelek jê vegeriyane, pir hindik jî çûne 
Ewropa’yê û piraniya wan ên ku ji Başûr 
derketine berê xwe dane Bakûrê Kurdistanê 
li cem xizmên xwe niştecî bûne. Şukran 
Mizrak anî ziman ku li ser Kampa Amedê û 
hemû kampên koçberên êzdî hin derûdor 
dixwazin rewşeke awarte û aloz biafirînin da 
ku jiyana êzdiyan asayî nebe û li karesata bi 
serê wan de hatî nepirsin, ji ber van sede- 
man her tim hin derdor dixwazin li vê derê 
gengeşî ,fikar û pirsgirêkên ewlehiyê derxin. 
Mizrak bal kişand ku hin xizmên êzdiyan ku 
li Ewropayê dijîn, ji wan re gotine ku heke 
hûn werin ber deriyê sînor û çalakiyeke li 
dar bixin, ji Bulxarîstanê derbasî Elmanya’yê 
bibin û bi vê yekê êzdî ketine rê. Her wiha 
li kampê bawerî ev e ku di vê yekê de tiliyê 
îstîxbarata Tirkiye’yê û burokrasiya Bertîlxur 
ya Bulxaristanê heye, lewre berî çûyîna wan, 
Konsulxaneya Bulxaristanê li kampê geri- 
yane û ew agahdar kirine û hin derûdorên 
olî yên ezdiyan, hatine kampê bi ezdiyan re 
axivîne. Her wiha Mizrak destnîşan kir ku 
ew pê hesiyane ku ji kampê hin kes gelek 
caran çûne qerekola nêzîkî kampê û li ser vê 
mijarê têkilî danîne û ev hemû nîşan didin 
daxwaza çûyîna Ewropa’yê ji bo ezdiyan 
‘’daxwazeke masumane ye” lê ji aliyê din 
ve jî komployeke piralî ye. Mizrak derbarê 
perwerdeya ku li kampê tê dayîn de jî da 
zanîn ku bi riya mamosteyên Kurdî-Der û 
Egitim-Senê perwerdê tê dayîn, perwerde 
bi Kurdî û îngilîzî ye, her wiha mamosteyên 
ezdî perwerdeya olî ûçandîjîdidine 
zarokan, zimanê perwerdehiyê Kurdî ye û 
380 xwendekar hene. Mizrak bale kişand 
ku kampên girêdayî Şaredariyên HDPyî tu 
alîkarî ji derûdorên navneteweyî nastînin û 
bes bi derfetên xwe ezdiyan xweyî dikin. 


temamî azad bikin.” Barzani 
ji Hikûmeta Herêma Kurd- 
istanê jî daxwaz kir ku li gel qeyrana aborî 
ya mezin jî grîngiyeke mezin bide Şengalê 
û gelê ezdî û da zanîn ku ji bo Şengal bibe 
parêzgeh ew ê bikevin nav hewldanan. Bar- 
zanî her wiha ji ber alîkariya wan kirine ku 
wan karibûye rê li hemwelatiyên ezdî yên ku 
di çiyayê Şengalê de asê mane rizgar bikin 
sipasiya xwe pêşkêşî şervanên Rojava kir. 
Fermandarê Pêşmerge yê Şengalê Mahma 
Xelîl jî anî ziman ku aqûbeta 6000 ezdiyan 
hê jî nediyar e û van demên dawî de 11 
gorên komî hatine dîtin. Her wiha Xelîl 
destnîşan kir ku DAIŞ ê ji 5000Î zêdetir jin 
û zarokên ezdî rewandiye û heta niha tenê 
1916 ji wan hatin rizgarkirin. 

Selma Irmak: Heta Kurdistan azad 
nebewêxeterî bidome 

Bi hilkefta yekemîn salvegera qirkirina 
ezdiyên Şengalêi li kampa êzdiyan a Amedê 
jî bi beşdariya Hevseroka Şaredariya Amedê 
Gultan Kişanak û Hevseroka DTK’ê û Wekîla 
HDP’ê ya Colemergê Selma Irmak, çalakiyek 
hat lidarxistin. Selma Irmak di axaftina 
xwe de got ku qirkirina li ser Şengalê hîn 
jî didome û heta xaka Kurdistanê û Şengal 
azad nebe, xetereyên bi vî rengî wê bidomin 
û wisa domand: “Şengal rûmeta hemû Kurd- 
istanê ye. Em bang li hemû dinyayê dikin ku 
ezdî ne bi tenê ne. Hemû kurd li cem wan 
in. Heta ku statuya Şengalê bê pejirandin 
têkoşîna Şengalê wê bidome. Qirkirina 
Pirsûsê nikare kurdan bitirsîne. Bêdengiya 
cihanê ya li hemberî bûyerên ku tên jiyîn 
şerma cîhanê ye. Dîlên jin ên di destê DAIŞê 
de rûmeta kurdan in.” Keçeke ezdî li ser 
navê hemû ezdiyan axivî û got ku qirkirina 
ezdiyan hêj didome û ên dijîn bi saya ko- 
rîdora ji hêla hêzên YPGyê hatibû vekirin 
xelas bûn. Her wiha keça ezdî anî ziman ku 


daxwaza ezdiyan ev e ku DAIŞ 
bê sekinandin, jinên di destê 
DAIŞê de bên rizgarkirin û ev bûyer, ji hêla 
cîhanê ve wek “qirkirin” bê pênasekirin. Di 
çalakiyê de, jin û zarokên ezdî, kirasên sipî 
li xwe kirin û pankartên li ser wan “qirkirin” 
nivîsandî vekirin. Piştre jinên ezdî şanoyeke 
li ser kiryarên DAIŞê lîstin. 

73. fermana ezdiyan 

Gelê ezdî di dîrokê de gelek caran rastî 
êrîşan hatiye. Par piştî ku bajarê Mûsilê ji 
aliyê DAIŞ’ê ve hate dagirkirin, di 3’ê Tebaxê 
de DAIŞ’ê berê xwe da Şengalê û navenda 
bajar bi dest xist û ji ber vê karesatê nêzîkî 
290 hezar êzdî koçî cihên din bûn û 50 
hezarên wan jî weke qirkirinên berê xwe 
sipartibûn Çiyayê Sengalê. Bi saya korîdora 
ku ji hêla gerîlayên HPGyê ve, ji Çiyayê Sen- 
galê ber bi Rojavayê Kurdistanê ve hatibû 
vekirin, bi sed hezaran ezdî rizgar bûn lê ji 
ber rewşa wan a nparast û bê rêxistinî, bi 
hezaran hatin kuştin, bi hazaran dîl hatin 
girtin û keç û jinên wan li bazarên koleyan 
hatin firotin. Digel operasyonên hewayî yên 
hêzên hevpeymanê, HPG, YPG, YBŞ û hêzên 
Pêşmergeyan di 17’ê Kanûna 20i4an de 
dest bi operasyoneke berfireh kirin û di 21’ê 
Kanûnê de navenda Şengalê bi dest xistin. 
Aniha hin jî bi temamî nehatiye rizgarkirin û 
li hin tax û gundên Şengalê şer berdewam e. 

“Lîstikeke qirêj û piralî tê meşandin” 

Berpirsiyara kampa Fidanlik a Amedê 
Şukran Mizrak di derbarê kampên ezdiyan 
de da zanîn ku li kampa Amedê aniha 2960 
kes dijî, nêzîkî hezar kesî li Batmanê, du 
sed kes li Wêranşarê,çil kes li Midyadê, şêst 
kes li Nisêbînê, çar sed kes li Şirnexê, du 
sed û pêncî kes jî li Sêrtê li gundan dimînin 
û ev yên ku têkiliya HDP’ê bi wan re heye, 
ji bilî van li Midyadê hezar û pênsed û li 

Gabar Çiyan 


Science-fictiori a bi Kurdî: 


D ema ez romanên Newaf Mîro dix- 

wînim, ez pê re îro, bi jiyana modern, 
lê adet, tore û baweriya kevnare re 
dijîm. Romanên wî dibin alîkar ku, jiyanek 
modern, bêyî ji nijad, adet û baweriya kev- 
nare, bav û kalan dûr bikevim, bijîm. Malbat 
û nasên xwe re jî bibim nimûne, rê vekim. 

Zimanê Mîro têra xwe xurt e. Kur e, 
tevayê nazik û nazdariya zimanê Kurdî dide 
der. Mirov ne tenê berhema wî dixwîne, 
pê re Kurdiya xwe xurt û tekûztir dike. Li 
ser hêzbûna zimanê Kurdî û zargotinê dibe 
xwedî fikir. Girêdan û dewlemendiya zimên 
bi xweza, eşq, evîn, hesret, îxanet, mirovahî, 
neyartî û dostaniyê dide xuyanîkirin û bi 
zimanek edebî tabloyan dineqîşîne, mirov 
aşiqî Kurdî û edebiyata kurdî dike. 

Balkêşiya çîrokên romanên Mîro, ne ji 
aksiyona wan, bêhtir, mijarên hildibijêrê tê. 
Awayê bêjiyê, ku hilma xwe ji dengbêjiyê 
girtiye, cihê niqaşê ye. Kontrola ser çîrokê, 
girêdana beşa bi hev û dîmenên rengîn 
mirov dibe cîhanek eksotîk, klasîk lê têra 
xwe jî nûjen. 

Di romanê wî de bi kurdî hizirkirin esas e. 
Kaniya xwe, dewlemendiya zimanê Kurdî ye. 
Pêwîstiyê ji peyvên zimanên cînar nabîne û 
qalibên ji zimanê din yekser wergerandine 
Kurdî, dûr e. Bi kurdî li derûdor, mirov, 
ajel, bûyer, xweza û Cîhanê dinêre, bi kurdî 
şirove dike û dide nirxandin. 

Romana wî a nû „Du kes û yek mirov“ di 
nav weşanên DO de, li Stenbolê, di gulana 
2014 an de belav bû. Çîroka wê, li bajarekî 
Almanyayê dest pê dike. Lehengên çîrokê, 
Peter Schûltz û Qudbeddîn Yildiz li heman 
bajarî ne, ji ber êş û naxweşiyê rewş û 
siheta wan ne baş e. Peter doktor, Yildiz 
xwendevanê zanîngehê ye. Yildiz, ji ber 
nexweşiya mêjî tedawiyê dibîne û pêwîstiya 
xwe bi neqla mêjiyek nû heye. Dema Peter ji 
ber nexweşiya xwe pir dihêşe, lê giran dibe û 
dimre, mêjiyê wî neqlî Qudbeddîn dikin. 

Malbata Yildiz ji hêla Serhedan bajarê 
Qersê ye. Kurd in, lê çanda turkî û polîtîka 
asîmîlê û têkiliyên ne tekûz, bandorek 
neyênî li malbatê kiriye. Yildiz, bi mêjiyê nû, 
ji malbata xwe re xerîb e. Dibe xerîbê çand 
û zimanê xwe. Mîna Almanekî tev digere û 
dihizire. Qonaxa xwe nasîn û adaptasyona 
bi çand û malbata wî, bi alîkariya pisporan 
dibe. 

Bi xwenasînê, xwedî li çand û zimanê xwe 
derketin, dema gera li welêt, hezkirina cî û 
xelkê xwe li cem Yildiz, an bi navê xwe î nû 
„Nemir“ zêde dibe. Kurdayetî, nakokiyên 
nav wî û endamê malbatê mezintir dike. 
Dema serdana welêt, nasîna dapîra xwe 
„Pîra Asê“ bêhtir bi welat, adet û baweriya 
kevnare „Ezdîti“yê xwedî derdikeve. Pîra 
Asê, di dema fermana filehan de, mîna gelek 
Ezdiyan, malbata wê jî ketibû ber êrîşa 
arteşa Romê. Paşê bi kurdekî misilman re 
zewicî bû. Pîr bibû, lê bi adet û baweriya 
kevnare ve girêdayî bû. Çi kes û hêz ni- 
karîbû, girêdana dilê wê, jê derîne. 

Piştî vegera welêt, aşiqî keçka Ezdî Siltanê 
dibe. Bi heft dilan dil dikeviyê. Jê re vedike 
derdê xwe. Lê adet e, dema dêûbav ne Ezdî 
bin, zewaca keçka Ezdî bi kesên dinre nabe. 
Herdu li dilê xwe guhdarî dikin, li hîsên xwe 


Du kes û yek mirov 



û girêdana xwezayî bi 
baweriya kevnare re... 

NewafMîro li ser 
ziman û mijara ro- 
mana xwe de wiha dibê, 

„Guhertina mejî, ez 
bawerim ku di siberojê de 
guncavbibe. Lê mebesta 
min, ew e yek hêjî gellek 
meriv ji bê wersele, an 
parçeyê laş dimirin. Dudo 
meriv, ne tenê bi xwîna xwe, bi mejiyê xwe 
ji hin aliya ye, yan na. Ger bi xwînê be, weke 
tête zanîn xwîna gellek merivan li hev tê. Lê 
ew nayê wê wateyê ku ew ji heman çand û 
netewê ne. Meriv motor, yan jî kompîtorek 
bîolojîk e. Ya grîng ew e, ji bo min. Ger bi 
nîjadê bûya, niha nîvê rojhilata nêzîk û ya 
navîn jî Kurd bûna. Lê em dibînin, ku ne 
tenê welatê wan, mejiyê wan bi ola ereba 
û nijadperstiya tirka dager bûye. Sêyem, 
li cem êzîdiya nepejirandina meriva heye, 
weke mînak divê şik neyê ser meriv, ger 
were ew ji ola xwe derdikeve. Min ev kire 
mijar. Her weha êzîdiyên Serhedê, yên bi 
ber şapa roma reş ketin, kiriye mijar û dû 
mayîyên wan ketiye. Lewma jî Nemir ji her 
tiştî bêhtir li xwe gerîn e, yan li xwe veger e. 
Pirsa roman dikeve kîjan beşê, ez biryarê ji 
xwendevan re dihêlim.“ 

Herwiha Mîro li ser bandora ezdatiyê ku 
bandora wê li ser berhemên wî zêde ye jî 
da zanîn ezdayetî dewlemendiya pêşiyên 
kurmancîaxêvayeûwihadomkir, „Raste, 
ji bo min jiyan Doh, îro û Sibe ye, yê di nîvê 
îro û sibe de, em in. Em pirên, di nîvê dayik 
û bav û zarokên xwe de, wûsa jî di nîvê ser- 
borî û siberoja xwe de ne. Çawa şitlek bê reh 
çênabe, wûsa jî di rojekê de mezin nabe, yê 
meriv mezin dike ew ezmûne. Lê xelkê me ji 


ezmûn û serboriya xwe 
bêpar û qut kirine. Heta 
ji dîroka xwe bi xwe 
re kirine neyar. Weke 
yê sibe û êvarê rabe û 
kevira biavêja ji pêşiyên 
xwe de. Ola kê çi dibe 
bila be, qet nexem e, û ne 
çewtiye. Dewlemendî ye. 
Lê dewlemendî ji gellekî 
pêk tê, ger ji gellekî hinek 
were avêtin û wenda kirin, ew ê hêdî hêdî 
bibe hinek. Êzîdayetî dewlemendiya pêşîyên 
kurmancî axêva ye. Weke mîsal binavkirina 
„Xwedê“, hinekî bi êzdîdiyeziyê ve tête 
girêdan. Çenko; êzîdî dibêjin, Tu Xwedaye, 
te Ezda me, lê navê şîrîn her Xwedaye. Ew 
herdok navê Xwedê ne, weke hezar û yek 
navî. Lê ji ber qedexe û çewisandina êzîdî bi 
xwe êdî êzîditîya xwe baş nasnakin. Lewma 
ez dixwazim, bi çavekî din weke Newaf Mîro 
li dunyayê û dîroka xwe binerim û ji rengekî 
ji rengan, bi siberojê û wêjeyê ve bihûnim“ 
Mîro, di romana xwe ya bi navê "Du kes 
yek mirov de", tore û adetên kevnare hinekî 
ne yekser be jî, rexne dike, ji ber ku rê li 
ber zewaca Nemir û Sultanê digre. Mîro 
dîtina xwe ya weke daxwaziya reformê di 
baweriyên kevnare wiha ravakir, „Hemû 
ol û nêrîna xwe di rewşa rewa û asayî de, ji 
nûve rêk û pêk kirine. Ez naxwazim bêjim 
“reform“ çenko xelk ji reforman ditirsin. Lê 
jiyan bi xwe guherandin û veguherandin e. 
Yê xwe li gorî şertê jiyanê ne guherîne, jiyan 
û pergal wan vediguherîn e. Raste, we dest 
da ser pirseke grîng. Êzîdî, di rewşeke awerte 
û aloz de jiyane, û hêjî dijîn. Lewma êzîdiya 
derfetê xwe bilêv kirin, avakirin, pêşvexistin, 
nûkirinê nedîtine. Lewma çawa êzîdî dibêjin; 
em beriya Hewa û Adem hebûn, ev tê wê 


wateyê ku karê ji Hewa û Adem ve, were 
kirin û sererastkirin heye. Medeniyet, yan jî 
sivîlîzasyon di aştî û aramiyê de pêş dikeve. 
Her weha ciyê êzîdî lê dijîn û dijiyan têr av 
nedibûn û nabin. Lewma her cûre leystik û 
fen li ser serê wan hatiye pêkanîn. Êzîdiya 
xwe bi doxîna xwe parastin e. Ango nabe 
êzîdî bi yeke/î ne êzîdi re bi zewice. Ev ne 
pêkan bû. Weke tê zanîn, êzîdî di nîvê misi- 
laman de dijiyan û dijîn. Ji xwe carekê qet 
di misilmantiyê de nabe yekî nebe misilman 
mehra wî were birrîn, û nayê pejirandin evd 
ji misilmantiyê derkeve. Vêca ka wê êzîdiyê 
hejar, çawa karibûna xwe di nîvê misilmana 
de bi parastina? Neçar bûn, bi doxîna xwe bi 
parêzin. Weke mîsal, gava qala evîna xortek 
ji Kurdên êzîdî bi keçek ji heman nijadê, lê 
misilman dihate kirin, pejirandina wê dijwar 
bû. Xetera talan û êrîşên mezin dihanî pê. 
Lewma bi raya min û bi qasî di salên dawî 
de bûye, divê êzîdîtî bi mejî were parastin 
û pêşvexistin. Lê ez ne oldar û ne jî alimê 
êzîditiyê me, ew raya Oldar û Civata Rûhanî 
ye - 

Herwiha Mîro li ser xebatên xwe yên ku 
ew dixwaze di dahatuyê de bike û kitêbên li 
ber destê xwe de jî wiha got, „ Ez niha li ser 
romana Lehengê Dîl Keleşê Reş, dixebitim. 
Romaneke min ber bi xelasbûnê ve çûye. 

Ew Evîneke Platonîki ya ne jiyayî û yek alî 
radiweste. Lê evînekbiçûk dilekî mezin, 
evîneke mezin dilekî biçûk di nava xwe de 
dilûsîne. Helbest jî didome, ger ez bidim 
ser hev dîwanek rehet heye. Her weka kurte 
çîrokêminjî hene...“ 


LEHENGÊ TAZÎ 

KELEŞÊ REŞ 

Newaf Mîro 

Xizan Şîlan 

Helbestên ku sirguniye dihonin 


Zarathustra Çiyayî 


D i warê wêje û hunerê de dibe tu 
gelekî din nebe ku wek kurdan 
li her dewerên dinyayê be- 
lavbûnek hebe û tevî vê jî ji hev 
bê hay bin. Helbet bêhaybûna kurdan a ji 
hev sedema xwe ji gelek giraniyên siyasî û 
şer digirin. Tişta balkêş ew e ku çiqas koç 
û barkirin zêde bûbe, sirgunî û penaberî 
ewqas di helbest, stran û wêjeya kurdî de 
hatiye bi cîhbûn û estetîk û wêjeya kurdî 
giraniyeke mezin ji ‘xemla’ van xalan dide 
der. Ji çar parçeyên Kurdistanê bi heman 
hincetan kurdan berê xwe daye rojava û 
li wan deran keser û kelemên dilê xwe bi 
avayekî ‘neçarî’ ji stranan re, ji helbest 
û romanan re gotine. An ew bo xwînêr, 
bînêr û guhdarvanan rava kirine. Yek ji 
van kesan jî ku bi hincetên ku behsa wan 
tê kirin Xizan Şîlan ji kurdên Anatoliya 
Navîn e ku ew der xeleqeke wenda ya 
civak û nivîsara kurdî ye. 

Şîlan piştî ku diçe sirguniyê tenêtî û 
keserkûriya xwe bi kurdî dike hempa û 
helbest bo wî dibe rêyeke berv bi roniyê 
ve. Lê belê di destpêkê de cûdakariya 
devokan, navbeynkariya di nava zimên de 
û bêhayiya kurdan a ji hev destê wî jî girê 
dide. Lê bi honandina helbestê ziman jî 
vedirise û helbest û ziman hevûdin mezin 
dikin. 

Helbest çiye, nepirsin! Ewbi xwe, di 
rêzên kurt, kur û bi wate bersiva xwe 
didin. Kêliya eşqa yekalî birînan di laşê 
mirovî de vedike, melhem e, dikewîne. 

Ji sohbeta can bi cananê re, stranek 
evîndariyê ye. Dema tenêbûnê, yar e, dê 
û bav, dost e, mirov ji tariya reş û bîrên 
bê binî rizgar dike, derdixîne ronahiyê, 
bi hêvî û şîreta ronî û zindî dike. Wextê 
zilm û hovîtiyê, sînor nas nekir, kabûsên 
xewnên neyaran e. Carna çek û ber in, 
ji bêçaretiyê rizgar dikin. Gelek caran 
rûpelên dîrok, ziman, edebiyatê ne û 
çandekê ji nû ve vedijînin. Nepirsin 
helbest çiye, ew ê xwe bidin nasîn. 

Xizan Şîlan ji Kurdê Anadoliya navîn, 
încovê (Cihanbeyli) ye. Niha li Swêdê 
dijî. Ji çardeh saliya xwe ve helbestan 
dinîvîsî ne. Çar kitêbên wî, “Xem û xeyal”, 
“Nameyek ji rinda min re”, “Pejnên laşê 
mirî” û “Axîna singe qelişî” derketine. 
Xizan Şîlan hem di derbarê jiyan, sirgunî, 
hesreta welê û hem jî di derheqê helbest 
û hestên ‘helbestî’ de dilê xwe ji xwînêrên 
me re vekir. 

Di helbetsên te de, xurtiya zimên 
û tehma evînê derdikeve pêş. Tu ji 
kurdên Anadoliya Navînî, lê kurdiya 
te kûr e. Tu dikari qala têkiliya xwe 

bira xwe evîna jankêş dirêsim. Di xewn 


û zimanê kurdî bikî? 

Belê, ez wisa dest bi bersivan bikim. 

Min di çardeh saliya xwe de dest bi 
nivisandina helbestan kiribû. Lê pir 
mixabin ku min bi tirkî dinivisandin, 
lewra zimanê kurdî qedexe bû. Zimanê 
perwerdehiyê bi tirkî bû. Kurmaciya min 
jî têrê nedikir ku ez bikaribim helbestên 
xwe bi kurdî binivisînim. Ez di bîst û du 
saliya xwe de derketim derveyî welat û 
hatim Almanya’yê. Li wir gelek hevalên 
min ku ji Kurdistanê hatibûn, hebûn. Bi 
kurmaciyeke sade, zelal û xweşik diaxifîn. 
Min carna ji sohbet û guftûgoyên wan 
hevalan zehmetî dikişand, hinek gotin 
fahm dikirin û hinek jî fahm nedikirin. 
Min bîryar da ku ez xwe fêrî kurdiyeke 
baş û geş bikim. Min di demeke kurt de 
HAWAR’a Mîr Celadet Elî Bedîrxan peyda 
kir û ew, çar caran xitim kir. Her wiha, bi 
zimanê kurdî gelek kovar, çîrok, pexşan, 
hêkaye û helbest xwendin. Êdî zimanê 
min hêdî hêdî bi pêş ve diçû, xurt dibû. 
Min li Almanyayê dest bi nivisandina 
helbestên kurdî kiribû. Piştî şeş salan ez 
vegeriyam welat. Sê salan li wir mam, ez 
dîsa derketim derveyî welat û hatim Swêd, 
li bajarê Stockholmê bi cîh bûm. Ez niha 
li welatê xerîbiyê, bi kefa destê giyanê xwe 
tovên kulîlka helbestên rengîn li ser mêrg 
û çîmenên sîngê laşê xwe parçe parçe 
direşînim û dipişkivînim. 

Çima di helbestên te de bêhtir 
evîndarî derdikeve pêş? 

Eşqa min sira sewdayake nependî ye, 
veşartî ye. Li şevistanên kor, bi rîsê teşiya 


u xeyalên perîşan de û mîna gerokê li 
çolistanan derbider bûyî li rinda xwe di- 
gerim. Bi salan e ku di westîbûna temenê 
' xwe de, li tenêtiya kambax û li koretariya 

şevên xewle bi pozê pênûsê xwe yê zengarî 
helbestên ker û lal li ser dilbera xwe dini- 
visînim. Di xweşikiya bejn û bala rindekê 
de, di melûliya awirên dilberêkê de, di 
xweşsohbeta xezaleke lêvhingivî de kezeb 
û gurçik li min dihelin û ez sermest dibim. 
Dilê min yê rezîl her gav li nav agirê eşqa 
birîndar diperpite û dişewite. 

Di helbestên min de ne tenê eşq 
heye. Êşa salên wêranbûyî, kul û keder, 
bêrîkirin, azadî, serhildan, felsefe, qêrîn 
û hawar, hesreta welat, feryad û fixana 
dayikan û bîranînên mişextbûyî jî bi pey- 
vên tazî, bi hevokên tevizî û bi zimanekî 
lihevgeriyayî dihûnim û dixemilînim. Ez 
gelek caran li nav pêlên deryaya raman û 
hestên kûr avjeniyê dikim û coşa kaniya 
helbestên xwe ber bi keskesora aso ve 
diherikînim. 

“Axîna Sîngê Qelişî” li welat 
çapkirin û belav bû. Nêzîkbûna 
xwendevanan derbarê helbetsên te 
çawa bû? 

Belê, pirtûkên ku min li vir (Stockholm) 
çapkirinî kete destê xwendevanan, lê 
zêde belav nebûn. Pirtûka min ya bi navê 
“Axîna sîngê qelişî” li Stembolê ji aliyê 
weşanxaneya ARÊ ve çapbûyî, zêde li 
welat belav bû. Gihîşte destê xwendeva- 
nan. 


Ez dikarim bêjim ku ji aliyê xwendeva- 
nan ve aleqeyek mezin ji helbestên min re 
heye. Ez di derbarê helbestên xwe de pey- 
amên erênî werdigirim. Ev jî kêfxweşiyeke 
ji bo min... 

Helbestên te gelek tabloyên rengîn 
pêşkêşî xwendevanan dikin. Ez 
bawer im, çar kitêbên te yên helbes- 
tan belav bûne. Roman tune, bêhtir 
helbestan dinîvisî, Çima? 

Ji bilî helbestan tu xebateke min ya din 
nîne. Di navbera çar dîwarên zîndana 
odeya xwe de, bi saya neynokên xweşbînî 
û sebira derwêşên çolûbeyaran, ji bo 
pêşerojê hêviyan dikolim û perdeya 
sînorên rûreşiyê vediçirînim. Ez di neyni- 
ka helbestan de li xwe digerim, li xwe 
vedigerim, xwe dibînim û bi pêpelokên gi- 
yanê xwe ber bi asta fezîletê ve hildikişim. 
Ez her şev di hembêza bêxewiya jana mir- 
inê de bi ferişteyên dojehê yên serxweş 
re direqisim. Ez him bi ferişteyan re dans 
dikim, him jî di sergêjiya xwe de li dor 
helbestê semahê digerînim. Di semaha 
xwe de him helbestên kulek diafirînim 
û him jî di derûniya xwe de nefsbiçûkî, 
dilpakî û erdembûna xwe kifş dikim. 
Sifreya xweşbînî, dilovanî, hezkirin, şadî, 
bextewarî, hurmet û rûmetê li ber herkesî 
radixim û bi xwendevanên xwe re parve 
dikim. 











